«Маънавият гулшани» газетаси мухбири, Сурхондарё вилояти:\n— Сизни биз нафақат таниқли актёр, юксак маҳоратли дубляж устаси сифатида яхши кўрамиз. Овозингизни эшитмай қолсак, соғинамиз. Яқинда ёш бир санъаткор сизнинг овозингизга ўхшатиб томоша кўрсатди. Бу киноями, тақлидми, танқидми ёки катта санъатга кириш орзуси? Ўзингиз ҳам бу ёш санъаткорнинг чиқишларини кўрган бўлсангиз керак. Бу ижрочининг овозингизга ўхшатма қилаётганига қандай баҳо берасиз?\n— Бундай чиқишларга фикрим ижобий. Йигитлар чиқишидан олдин ёнимга келиб, рухсат сўрашган, ҳозир ҳам маслаҳатлар олиб туришади. Уларнинг гапиришимга тақлидларини телевизорда эшитганман. Кўзимни юмиб эшитсам, овозлари худди меникидай. Кузатсам, ўхшатишни уддалашяпти. Уларга қуюшқондан чиқмасдан, халқнинг шаънига тегмасдан, беандиша гапларни айтмасдан, менга тақлид қилишсагина овозимга ўхшатма қилишларига рухсат берганман. Йигитлар бу тақлидлар сабаб анча танилиб ҳам қолишди. Аммо тақлидни кўп ҳам ўзлаштирмаган маъқул, назаримда. Чунки тақлид қилавериш натижасида ўша санъаткорга ўхшаб қолиш хавфи кучаяди. Йигитлар шу хавфдан қўрқишмаяптими, омадларини берсин.\nЎзбекистон давлат санъат ва маданият институти доценти, Ўзбекистонда хизмат кўрсатган ёшлар мураббийси:\n— Кинода ҳам, театрда ҳам кетма-кет роллар ижро этасиз. Бу ролларнинг ўзига яраша ижтимоий-фалсафий, руҳий залворли юки бор. Айтинг-чи, актёр бу залворли юкни кўтаришда ўзига кучни қаердан олади?\n— Бу табиатни бизга берган инъоми, деб ўйлайман. «Сув ёқалаб» фильми, «Виждон» сериали ва бир қанча фильмларда роль ўйнадим. Театрда ҳам бири-биридан фарқ қиладиган образларни гавдалантирдим. Улуғбекнинг роли уларнинг ичида энг оғири бўлди. Кўпчилик ёшлар театрда роль ўйнаган куним «ҳали бақувватсиз», деб қўйишади. Бунинг сири — олти йилдан бери ҳар куни саҳарда икки соат спорт билан шуғулланаман. Бутун кучни, бутун қувватни спорт орқали қайта йиғиб оламан.\n— Бугунги кунда санъат соҳаси майдони деярли сохта ижодкорлар билан тўлаётганининг сабаби нимада, деб ўйлайсиз? Нима учун соҳа мутасаддилари бунга бефарқ муносабатда?\n— Кейинги пайтларда кино чиндан сохталикларга тўлди. Ҳаммасиям ёмон дея олмайман. Назаримда, режиссурадан дарс олмаган одам на кинода, на театрда фаолият юритиши керак. Режиссура актёрдан фикри теранликда, шуури тиниқликда ўн баробар юқори туриши керак. Бугун режиссёрларнинг айби — битта чеҳрани топиб олса, ҳаммаси шунга ёпишади. Унисиям олади, бунисиям олади. Ўша актёрнинг ролларини кузатсангиз, ҳаммаси бир хил ракурсда, бир хил тонда ўйналган бўлади. Томошабин эса жуда синчков, аммо жуда андишали. Кўради-ю, индамайди, аммо кўнглига тугади. Эртасига кинода кўрса, индамайди-ю, шундай бориб, телевизорни ўчириб қўя қолади. Устозим Шукур Бурҳонов «Ҳадеб телевизорга чиқавермагин. Халқни соғинтириб-соғинтириб ўйнагин. Бир ролинг иккинчисига ўхшамасин. Ички туғёнинг алоҳида кўриниб турсин», дерди. Аввало, актёрнинг дилида виждони бўлсин. Агар актёр ўзини ўзи чекламаса, бошқа биров уни бир хилликдан, бачканаликлардан чеклолмайди...\nнафақахўр, Тошкент шаҳри:\n— «Қирқ тоғоранинг қирқ ноғораси» сериалида хотинига сўзини ўтказолмайдиган эркак ролини яратгансиз. Нима деб ўйлайсиз, ҳаётдаги оила бошқарувида аёлнинг роли кучайиб кетиши ва отанинг четга чиқиб қолиши қандай оқибатларга олиб келади?\n— «Аёл ўқилиши қийин бир китоб, унинг заррин муқовасини кўриб, мазмунидан воқиф бўлмай, офарин, деймиз. Не чистонлар ётар унинг зарварақларида!»\nБолалар кўпайиб, катта бўлавергач, хотиндан қўрққани учунмас, оилада жанжал бўлмасин, ғиди-бидилар кўпаймасин, деб эркаклар унга ён босади. Аслида шу ғиди-бидилар билан тўйларни бузаётган аёллар бўлади. Эркак кишининг уйланиши иккинчи туғилиши бўларкан. Эркак киши иккинчи туғилишида адашмаслиги керак. «Жоннинг роҳатидир яхши бўлса хотининг, Қишнинг фароғатидир қуруқ бўлса ўтининг, Ёмон бўлса хотининг, ҳўл бўлса ўтининг, Куйиб-куйиб ўласан ҳеч чиқмасдан тутунинг», дейди шоир. Аёлда, аввало, фаросат бўлиши керак. Йўқса, нафақат оила, авлодларнинг ҳам ҳолига вой. Оиланинг боши бўлган эркак ҳеч қачон оила тизгинини аёлига бермаслиги керак. Бир ёстиққа бош қўйган кунидан аёлига ўз ўрнини тушунтириши лозим.\nСизга бир латифа айтиб бера қолай: Бир киши «Хотиним ҳеч гапга кирмай, ғиди-биди қилаверади. Сиз хотинингизни қандай йўриғингизга солгансиз?» деб сўрабди. Шунда у: «Тўйим куни, никоҳ ўқилгач, шарт турдим-да, товуқхонага бориб, хўрозни олиб, хотинимнинг олдига олиб келиб, шарт бўйнидан узиб ташладим. Буни кўрган хотиним менинг ҳам бошимни узиб қўймасин деб, нима десам шуни қилади», дебди. Буни эшитган киши шартта ўрнидан туриб, уйига борибди-да, пичоқни олиб, хотинига «Айтганимни қилмасанг, новвосни сўйиб ташлайман», деб оғилхонага юрибди. Хотини эса, парвойифалак «Дадаси, энди новвос тугул, қўтос сўйсангиз ҳам жаҳлингиз ёмонлигига ишонмайман», деган экан...\nдизайнер, Тошкент шаҳри:\n— Нуриддин Ҳайдаровнинг машҳур «Дўлана» қўшиғини ҳаммамиз яхши кўриб тинглаймиз. Бироқ бу қўшиқ хонанданинг ўғли ижросида бошқача усулда куйланди. Клипида эса бошқа санъаткорлар сингари сиз ҳам суратга тушгансиз. Бир умр залворли, томошабинни маънавиятга чорлайдиган роллар ижро этган актёрни бу клипда суратга тушишга нима мажбур этди?\n— Аввало, мен бу ерда ўғирлик қилмадим, бировнинг ҳақини емадим, ёмон иш қилмадим. Нуриддин Ҳайдаров билан ака-укадек эдик. Доирачи Дилмурод Исломов сим қоқиб илтимос қилгач, Нуриддин укамнинг хотираси ҳаққи, борган эдим. Борсам, ўғил отанинг қўшиғини бузиб айтгани устидан чиқдим. Теша Мўминов билан боргандик, чиқиб кетишга андиша қилдик. Ҳар ҳолда, Нуриддин Ҳайдаровнинг ҳурмати учун мажбур бўлиб клипга тушдик. Кетаётиб, режиссёрдан ўйнаган жойларимни қисқартиришини илтимос қилдим. Бироқ бу клип учун ҳақ олмаганмиз.\nЎзбекистон давлат санъат ва маданият институти доценти:\n— Режиссёр — театр санъатининг етакчи ижодкори экани маълум. Нима деб ўйлайсиз, сиз фаолият юритаётган театрга ташқаридан режиссёр таклиф этишга эҳтиёж борми?\n— Бор. Мамлакатимизда яхши театр режиссёрлари ё учта, ё тўртта. Афсуски, бундан кўп эмас. Шулардан бири санъат арбоби Олимжон Салимовни зўр режиссёрлардан бири, деб биламан. Бир пайтлари Спивак, Аликсизий, Пётр Павлович Васильев каби режиссёрларни Грузия, Россиядан таклиф этишган. Улар театримизда спектакллар қўйишган. Бугун эса спектаклларимиз анча оқсаб қолгандек. Режиссуранинг йўқлиги истеъдодли ёшларнинг сайқалланган образлар, роллар яратишига тўсқинлик қиляпти. Бу фожиа.\nўқитувчи, Фарғона вилояти:\n— Кейинги пайтларда «Алишер Навоий»да Ҳусайн Бойқаро, «Мирзо Улуғбек»да Улуғбек каби тарихий сиймоларнинг ролларини ижро этдингиз. Оддий томошабин сизни «хонтахта» фильмлардаги маиший ролларингиз, шунингдек, реклама роликларида чиқишларингизга ўрганиб қолган бўлса, тарихий шахслар образида қабул қила олармикан?\n— Бу санъат. Кимдир қабул қилади, кимдир йўқ. Энди бу унинг ўзига ҳавола. Чунки менинг ҳам оилам, бола-чақам, невараларим бор. Уларни боқишим керак. Бундан ташқари, мен актёрман, ишим шу. Тарихий ролларга келсак, қойилмақом ўйналса, қабул қиладиган томошабин қабул қилаверади. Бу актёрнинг маҳоратига боғлиқ.\n«Хонқа овози» газетаси муҳаррири:\n— Қайсидир чиқишингизда «Келинлар қўзғолони» спектаклидаги мухбир ролини энг ёқтирмаган образим, дегандингиз. Менинг назаримда эса, шу ролингиз жуда омадли чиққан. «Ёқтирмайдиган рол»ингизни кейинги пайтларда киноларда яратаётган образларингизнинг ичидан қидирган маъқул эмасми?\n— Мен кинода ролни ёқтирмасам, ўйнамайман. Театрда эса мажбурмиз. «Келинлар қўзғолони»даги мухбир ролини ҳалиям ёқтирмайман. Чунки мен саҳнадаги майнавозчиликни ёмон кўраман. Биз халқ кулар экан деб, ҳамма нарсани саҳнага олиб чиқавермаслигимиз, уларга эргашмаслигимиз керак, аксинча, халқни ўзимизнинг изимиздан эргаштиришимиз лозим. Спектаклда саҳнага чиққанимда ҳам, кетаётганимда ҳам қарсак олардим. Аммо жуда ғашим келарди, ҳозир ҳам шу ролимга кўзим тушиб қолса, ғашим келиб, тепа сочим тикка бўлади.\n— Сизнингча, бугун болаларимизни оила даврасида тарбиялашда қаерда хато қиляпмиз?\n— Мен узоққа кетмай, ўз соҳамдан келиб жавоб бера қолай. Бола уйдан чиқиб кетаётганда, қаерга бораётганини билиш керак. Бола театрга келаётган бўлса, уни асли қаерга бораётганини уқтириб, «Уйга қайтгач, кўрган спектаклингни айтиб берасан», деб жўнатиш керак. Масалан, мен ҳам оддий инсонман. Менинг ҳам ўзимга яраша камчилигим бор. Буни аёлим билади, аммо андиша қилиб юзимга айтмайди. Болаларим билади, аммо улар падарни ҳурмат қилгани сабаб миқ этишмайди. Бу шахсий ҳаётда. Аммо мен саҳнада гоҳ ижобий, гоҳ салбий рол ўйнасам, бариси болани тарбиялашга, маънавиятли бўлишга, миллий ғурурини уйғотишга туртки беради. Кўзгу тутиб, болани ўз-ўзини тафтиш қилишга ундайди. Ўзини тафтиш этган бола келгусида хатоларга йўл қўймасликка уринади. Бугунги болаларни насиҳат билан тарбиялаб бўлмайди, уларни ўзларига ўзларини кўрсатиш керак. Бугун болаларни ота-оналар китоб ўқишга мажбурлашади. Мажбурланган бола ҳеч қачон ўқимайди. Қайтанга, боланинг кўз олдида ўзи китоб ўқиши, китобни қимматбаҳо нарсани авайлагандек авайлаши лозим. Шунда бола қизиқа бошлайди.\nқурувчи, Паркент тумани:\n— Ўзингизни қанчалик китобхон ҳисоблайсиз? Охирги ўқиган китобингиз ҳақида айта оласизми?\n— Бу саволни жуда ёмон кўраман. Чунки биз истаймизми-йўқми, ҳар куни ўқиймиз. Мирзо Улуғбекни ўйнашдан олдин, темурийларга боғлиқ ҳамма китобларни ўқиб, ўрганиб чиқдим. Бизнинг ишимиз бу. Яхши, ўқигим келган, қизиққан китобларим кўп, аммо бунга вақт йўқ. Чунки биз ишимизга тааллуқли китобларни ўқишимиз керак. Гоҳида учрашувларда нутқ сўзлаш керак бўлади. Мавзуга қараб тайёргарлик кўрамиз. Ортиқча нарсани мия қабул қилмай қолади, бу табиий. Чунки дастурхондаги бор нозу неъматни ошқозонга тиқаверсак, ҳолимиз хароб бўлиши ҳеч гап эмас. Шунинг учун мен ўзимга кераклисини танлайман.\n«Жаҳон адабиёти» журнали бош муҳаррири, адабиётшунос:\n— Шукур Бурҳонов устозингиз бўлади. У яратган образларнинг айримларини саҳнада гавдалантирдингиз. Жумладан, Мирзо Улуғбекни. Устозингиз яратган бошқа образларни, шунингдек, Шоҳ Эдипни ҳам саҳнага олиб чиқиш ниятингиз борми?\n— Шоҳ Эдипга ёшим ўтди, деб ўйлайман. Шукур ака бу ролни 50 ёшда ўйнаганлар, мен етмишдан ўтдим. Аммо ўзингиз пьесани тузатиб, уруш саҳналарини олиб ташлаб, мавзуни ўзгартириб берсангиз, «Қиёмат қарз»даги Сулаймон ота образини яратиш ниятим бор эди. Бир пайтлари «Ричард»ни ижро этишни истагандим. Аммо ўша пайтда режиссёр топилмади. Энди бунга қувватим етмайди. Чунки унга жуда катта куч керак.


КОНСТИТУЦИЯ — ХОТИН-ҚИЗЛАР ВА ОИЛАЛАРНИ ҚЎЛЛАБ-ҚУВВАТЛАШНИНГ МУСТАҲКАМ АСОСИДИР - Ўзбекистон овози газетаси\nКОНСТИТУЦИЯ — ХОТИН-ҚИЗЛАР ВА ОИЛАЛАРНИ ҚЎЛЛАБ-ҚУВВАТЛАШНИНГ МУСТАҲКАМ АСОСИДИР\nЎзбекистон Республикаси Конституциясининг 46-моддасида «Хотин-қизлар ва эркаклар тенг ҳуқуқлидирлар», деб белгиланган.\nМустақиллик йилларида давлатимиз 200 дан ортиқ турли халқаро Конвенция, Битим, Шартномаларга қўшилган бўлса, улар орасида оналик ва болаликни муҳофаза қилиш, хотин-қизлар ҳуқуқларини ҳимоя қилишга қаратилган ҳужжатлар алоҳида ўрин тутади.\nХусусан, «Оналикни муҳофаза қилиш тўғрисида»ги, «Хотин-қизларни камситишларнинг барча шаклларига барҳам бериш тўғрисида»ги, «Хотин-қизларнинг сиёсий ҳуқуқлари тўғрисида»ги, «Бир хил қийматдаги меҳнат учун эркаклар ва аёлларни тенг рағбатлантириш тўғрисида»ги конвенциялар ҳамда бошқа бир қатор халқаро ҳужжатлар қоидалари миллий қонунчилигимизда ўз ифодасини топган ва уларнинг бажарилиши таъминланиб келинаяпти.\nТаъкидлаш жоизки, миллий қонунчилигимизда хотин-қизларни ҳар томонлама қўллаб-қувватлаш, ижтимоий муҳофаза қилиш, уларга қўшимча имтиёзлар бериш бўйича ҳам ҳуқуқий асослар яратилган. Масалан, Оила кодексида оилавий муносабатларда аёл ва эркакнинг тенг ҳуқуқлилиги шахсий ҳамда мулкий ҳуқуқлари тенглиги, ички оилавий масалаларнинг ўзаро келишув йўли билан ҳал қилиниши белгиланган. Меҳнат Кодексининг 6-моддасида эса барча фуқаролар меҳнат ҳуқуқларига эга бўлиш ва улардан фойдаланишда тенг имкониятларга эга эканлиги мустаҳкамлаб қўйилган. Меҳнат кодексида, шунингдек, ҳомиладор аёлларни енгилроқ ишга ўтказиш, уларга қисқартирилган иш соатлари жорий қилиш, қўшимча таътил бериш каби бир қанча имтиёзлар белгиланган. Аҳамиятли жиҳати, мазкур қоида ва талаблар асосида юртимиз хотин-қизларининг жамиятдаги, оиладаги мавқеи ошиб, уларнинг ижтимоий ҳимояси кучайиб бораяпти.\nЯна бошқа бир қатор қонунларда Конституциямиз қоидаларидан келиб чиққан ҳолда, хотин-қизлар ва оилаларни ҳар томонлама қўллаб-қувватлаш, ижтимоий муҳофаза қилишнинг ҳуқуқий асослари мустаҳкамланди. Хусусан, солиқ ва иқтисодиётга оид қонунлар такомиллашиб бораётгани солиқлар юкини камайтириш ва бизнес фаолиятига асоссиз аралашувларга чек қўядиган кўплаб янги қонунларнинг яратилиши мазкур соҳаларда фаолият юритаётган хотин-қизларга, ўз ишини бошламоқчи бўлган аёлларга кўмаклашиш ва улар бандлигини таъминлаш бўйича кенг имкониятлар яратиб берди.\nНатижада қўлидан иш келадиган, касби, ҳунари бор кўплаб хотин-қизлар оилавий тадбиркорлик ва касаначилик асосида меҳнат қилиб, оила даромадига улуш қўшиб келмоқда.\nЮртимизда хотин-қизларнинг сиёсий ҳуқуқларини таъминлашда сайлов қонунчилигига киритилган ўзгартишлар муҳим аҳамиятга эга бўлди. Унга мувофиқ, сиёсий партиялардан депутатликка кўрсатиладиган номзодлар орасида хотин-қизлар 30 фоиздан кам бўлмаслиги керак. Бу меъёр Мустақил Давлатлар Ҳамдўстлиги мамлакатлари ичида биринчи бўлиб бизнинг юртимизда жорий этилди ва шундан кейин бўлиб ўтган сайловлар натижасида мамлакатимиз парламентида аввалги сайловга нисбатан икки ярим баравар кўп хотин-қиз депутат этиб сайланди. Бу хотин-қизларни сиёсий жараёнларга янада кенгроқ жалб этиш, қонунлар ва қарорлар қабул қилишда уларнинг иштирокини фаоллаштириш учун мустаҳкам замин яратди.\nБугун нафақат ижтимоий соҳалар, балки иқтисодиётнинг етакчи тармоқлари ҳисобланган банк-молия тизими, ишлаб чиқариш жараёнида ҳам хотин-қизлар етакчи куч сифатида меҳнат қилаяпти.\nТаъкидлаш жоиз, «Обод турмуш йили» Давлат дастури асосида ҳам аёлларимиз, опа-сингилларимиз меҳнатини енгиллаштириш, ижтимоий-маданий, ижтимоий-иқтисодий соҳаларда улар ўз салоҳиятини кенг намоён қилишини таъминлаш бўйича тегишли чора-тадбирлар белгиланмоқда.\nЎзбекистон Халқ демократик партияси Сайловолди дастурида хотин-қизларни иш билан таъминлашнинг қонуний асосларини янада такомиллаштириш бўйича муҳим вазифалар белгиланган. Шундан келиб чиқиб, ЎзХДП ташаббуси билан жойларда хотин-қизларнинг сиёсий-ҳуқуқий онги ва маданиятини юксалтириш, саломатлигини муҳофаза қилиш, давлат ва жамият бошқарувидаги иштирокини янада кучайтириш билан бир қаторда бандлик даражасини ошириш масалаларида ҳам амалий ишлар олиб борилаяпти.\nХусусан, уйда ўтирган, бола тарбияси билан банд бўлган аёллар, шунингдек, касб-ҳунар коллежлари битирувчиларини иш билан таъминлаш масаласига ҳам алоҳида эътибор қаратилмоқда. Партиянинг «Фаол аёллар» қаноти ташаббуси билан барча ҳудудларда «Мустаҳкам оила — жамият таянчи», «Аёллар бандлиги — обод турмуш гарови» лойиҳалари доирасида кўплаб тадбирлар ташкил этилаяпти.\nБуларнинг барчаси юртимизда аёл зотини эъзозлаш, қадр-қимматини жойига қўйиш, уларга ҳурмат ва эҳтиром кўрсатишнинг ёрқин намунасидир.


Мўътазилийларнинг беш асоси (3)\nBy Муҳаммад Ҳабибуллоҳ on 08/26/2017 АҚИДА ДИНЛАР ВА ОҚИМЛАР МЎЪТАЗИЛИЙЛАР\nИккинчи асос: адолат (давоми)\nМўътазилийлар Аллоҳ таоло банда учун манфаатли бўлган ишни қилиши вожиб деб эътиқод қилишади. Уларга кўра, агар Аллоҳ таоло банда учун фойдали бўлган ишни қилмаса, бандаларга зулм қилган бўлади. Бандаларга буюрилган ишларни бажаришда уларга ёрдам бермаса, уларни яратишдан кўзланган мақсадга тескари иш қилган бўлади.\nАллоҳ таоло бандаларга ўзлари учун фойдали бўлган ишларни кўрсатиб, шу ишларни қилишга буюрган. Бироқ бу ишни қилиш ёки қилмаслик уларнинг ўзларига боғлиқ. Аллоҳ таолога бандаларнинг қилган гуноҳлари заррача зарар бермаганидек, уларнинг қилган тоат-ибодатлари ҳам фойда бермайди. Аллоҳ таоло бандаларига марҳамат қилади ва бу Унинг фазлу карамидандир. У бандаларига асло зулм қилмайди ва бу Унинг адолатидандир.\nАллоҳ таоло бандалари учун фойдали бўлган ишларни қилади, лекин бу ишни қилиш Аллоҳ таолонинг зиммасидаги вазифаси ёки қилиши шарт бўлган бурчи деб айтиш мумкин эмас. Чунки бандалари Аллоҳ таолога бир ишни қилишни юклашлари тасаввурга ҳам сиғмайди. Аксинча, Аллоҳ таоло бандаларининг зиммасига маълум бир бурчларни юклаши мумкин. Аллоҳ таоло бандалар учун фойдали бўлган ишларни қилишни Ўз зиммасига олгани унинг марҳаматидандир. Шунинг учун ҳам Аллоҳ таоло: “Агар сизларга Аллоҳнинг фазли ва марҳамати бўлмаганида жуда ҳам озчиликдан ташқари барчангиз шайтонга эргашиб кетган бўлардингиз” – деган (Нисо: 83).\nМўътазилийлар ҳатто пайғамбарларни юбориш ҳам Аллоҳ таолонинг зиммасидаги вожиб ишлардан бири деб эътиқод қилишади. Чунки уларнинг эътиқодига кўра, бандаларнинг тўғри йўлда бўлишлари учун пайғамбарлар келиши шарт экан, пайғамбарларни юбориш Аллоҳ таолога вожиб бўлади. Акс ҳолда, Аллоҳ таоло бандалар учун фойдали бўлган ишни тўкис адо этмаган бўлади.\nЮқорида айтиб ўтганимиздек, ҳеч ким Аллоҳ таолога бирон ишни вожиб қила олмайди. Чунки У бандаларни яратган ва уларнинг Подшоҳи бўлиб, бандаларга оид ишларда Ўзи хоҳлаганини қилади. Ҳеч ким Аллоҳ таолога бирон вазифани юклаши мумкин эмас. Бироқ Аллоҳ таоло Ўз фазлу марҳаматидан келиб чиқиб, баъзи ишларни Ўз зиммасига олиши мумкин, холос. Аллоҳ таоло бандаларига пайғамбар юбориб, уларда ҳеч қандай узр қолмаслигини истади. Бу Аллоҳ таолонинг ҳикматидан. У ана ўша пайғамбарларга қарши чиққанларнигина азоблайди. Бу унинг адолатидан. Бу ҳақда Аллоҳ таоло: “Биз пайғамбар юбормасдан азобламаймиз” – деган. Мазкур оятни ҳамда “Бунинг сабаби шуки, Раббингиз бирон қишлоқни аҳолиси ғафлатда бўла туриб, зулм қилиб ҳалок этмайди” оятини юқоридаги “Агар сизларга Аллоҳнинг фазли ва марҳамати бўлмаганида жуда ҳам озчиликдан ташқари барчангиз шайтонга эргашиб кетган бўлардингиз” оятига қўшиб тушунадиган бўлсак, шу хулоса чиқадики, Аллоҳ таоло бандаларга пайғамбар юбориши У зотнинг фазлу марҳаматидандир. Бандалар пайғамбар юбориб, ҳидоят қилишга лойиқ бўлмасалар-да, Аллоҳ таоло уларга марҳамат қилиб бу ишни қилади.\nAvvalgi maqolaКундалик зикрлар: истифтоҳ дуоси (4)\nKeyingi maqola Пайғамбаримиз намозларининг кўриниши (13)


Робототехника бўйича миллий терма жамоамиз “FIRST Global Challenge-2019” да қатнашади\nЖорий йилнинг 24-27 октябрь кунлари Бирлашган Араб Амирликларининг Дубай шаҳрида “FIRST Global Challenge-2019” мусобақаси бўлиб ўтади. Унда иштирок этиш учун 7 кишидан иборат Ўзбекистон миллий терма жамоаси 21 октябрь куни БААга жўнаб кетди.\n“FIRST Global Challenge-2019” ҳар йили бутун дунё миқёсида фан, техника, инженерлик ва математика (STEM) соҳаларига қизиқувчи икки миллиарддан ортиқ ёшларни ўзида жамлайди. Галдаги мусобақага Дубай шаҳри мезбонлик қилмоқда.\nҲар йили инсоният фаолияти натижасида миллионлаб тонна чиқиндилар, ифлослантирувчи Ер курраси флораси ва фаунасига, шунингдек бутун сайёрамиз аҳолисига салбий таъсир кўрсатиб келмоқда. Навбатдаги “FIRST Global Challenge 2019” табиатимиз ва океанларимиз софлигини сақлаб қолиш масалаларига қаратилган.\nБу йил “Ocean Opportunities” деб номланган мусобақада турли мамлакатлардан ташриф буюрган жамоаларга океанларни ифлослантирувчи моддалардан тозалашга мўлжалланган робот ясаш ва намойиш этиш шарти қўйилган. Мусобақанинг шартларидан яна бири — инглиз тилини мукаммал билишдир.\nМиллий терма жамоамиз аъзоларига омад тилаймиз.


Ҳайит байрами ҳақида — Зикр аҳлидан сўранг\nСаволлар › Мавзу: Турли саволлар › Ҳайит байрами ҳақида\nUmmi Abdullah Abdurohman сўради 6 ой аввал\nБу ҳодиса ҳам Арофат куни бўлади. Аллоҳ таоло фаришталари олдида ҳажга борган бандалари билан фахрланади. Бу ҳажнинг улкан фазилати бўлиб, бу мақомга фақатгина ҳаж қилган бандагина эришиши мумкин. («Ҳадис ва Ҳаёт» китобидан).\n«Арафа кунининг рўзаси икки йилга каффоратдир: ундан олдинги ва ундан кейинги йилга…», дедилар».


Гулнора Каримованинг Британиядаги мол-мулклари рўйхати эълон қилинди » Muzlik.uz - O‘zbekiston yangiliklari\nБуюк Британиянинг Йирик фирибгарликларга қарши курашиш бошқармаси (Serious Fraud Office) илк бор Ўзбекистоннинг биринчи президенти Ислом Каримовнинг қизи Гулнора Каримова билан боғлиқ бўлган мол-мулкларнинг батафсил рўйхатини эълон қилди . SFO — Буюк Британия ҳукуматининг коррупция билан боғлиқ ишларни тергов қилиш ва судга тортиш учун жавобган бўлинмасидир. 2018 йил октябрь ойида SFO 2002 йилдаги жиноий йўллар билан топилган даромадлар тўғрисидаги қонун асосида мол-мулкларни олиб қўйиш тўғрисидаги даъво билан Англия Олий судига мурожаат қилган эди. Даъво бир қатор мол-мулклар, шу жумладан учта кўчмас мулк объекти, SFO маълумотларига кўра, Гулнора Каримова ва Рустам Мадумаровлар иштирокида Ўзбекистонда коррупция билан боғлиқ операциялардан олинган. Айнан қандай активлар назарда тутилгани ўша вақтда маълум қилинмаган эди. Ўтган йилнинг декабрь ойида The Gazette журналида эълон қилинган янги даъво аризаси тўғрисидаги хабарда SFO мол-мулкларнинг тўлиқ рўйхати келтирилган. Улар қуйидагиларни ўз ичига олади:Суррей графлигида жойлашган Gorse Hill қасри ва унинг атрофидаги ерлар. Ушбу мулк Rawtenstall International Limited компаниясига тегишли. Британ ОАВлари ҳисоб-китобларига кўра, уйнинг қиймати 30 млн фунт стерлингни (39 миллион доллар) ташкил этади;Porchester Industries Limited компаниясига тегишли бўлган Лондон шаҳридаги 8 Market Mews кўчасидаги кўчмас мулк;Лондоннинг Chesham Place кўчасидаги Oregon Group Limited компаниясига тегишли квартира;Emirates NBD Bank банкида Рустам Мадумаров номидаги тахминан 10 миллион фунт стерлинг миқдоридаги пул ва унга ҳисобланган фоизлар;Coutts & Co банкида Quastel Midgen LLP компанияси ҳисобидаги 46,8 минг фунт стерлинг ва унга ҳисобланган фоизлар;Principia Estate ва Asset Management компанияларига тегишли бўлган 5400 фунт стерлинг;Principia Estate ва Asset Management / Farrar & Co компанияларига тегишли бўлган 7512 фунт стерлинг. Даъво бўйича жавобгарлар — Гулнора Каримова, Рустам Мадумаров ва Ислом Каримов, шунингдек, номига кўчмас мулк сотиб олинган бир қатор компаниялар. Даъвода саналган барча компаниялар Буюк Британиянинг Виржиния оролларида рўйхатга олинган. Finance Uncovered ушбу компаниялардан бирини — Rawtenstall International Limited — аноним сохта фирма деб атади. "Газета.uz"да реклама Гулнора Каримова 2019 йил март ойидан буён Тошкент вилояти Зангиота туманидаги 21-умумий тартибли колонияда сақланмоқда. Шу йилнинг январь ойида Тошкентда Каримова ва бошқаларга қарши навбатдаги жиноий иш бўйича суд маҳкамаси бошланди. Шунингдек, у яна бир ишнинг иштирокчиси ҳисобланади.\nБуюк Британиядаги Гулнора Каримовага тегишли активлар мусодара қилинади\nГулнора Каримованинг қизи Лондонга кетди


2019 йил учун ҳисобот 2020 йилда топширилади. Солиқ солиш солиқ мажбуриятлари юзага келган пайтда амалда бўлган қонун ҳужжатларига мувофиқ амалга оширилади (Солиқ кодексининг 4-моддаси 1-қисми).\nШунинг учун янги таҳрирдаги Солиқ кодексида кўрсатилган муддатларга мўлжал оламиз. 2019 йил учун фойда солиғи бўйича солиқ ҳисоботи 2020 йил 1 мартдан кечиктирмай тақдим этилади (Солиқ кодексининг 339-моддаси 5-қисми).\nМолиявий ҳисоботни топшириш муддатлари ўзгармади (АВ томонидан 3.07.2000 йилда 942-сон билан рўйхатдан ўтказилган Низомнинг 1-4-бандлари):\n● вазирликлар, идоралар, уюшмалар, корпорациялар, концернлар ва давлат мулкини бошқарувчи бошқа органлар учун – 15 мартдан кечиктирмай;\n● хорижий сармоялар иштирокидаги корхоналар ва чет эл фирмаларининг ваколатхоналари учун – 25 мартдан кечиктирмай;\n● бюджет ташкилотлари учун – 15 мартгача;\n● бошқа барча учун – 15 февралдан кечиктирмай.\nФойда солиғи молиявий ҳисоботда (АВ томонидан 24.01.2003 йилда 1209-сон билан рўйхатдан ўтказилган) қуйидаги сатрларда:\n● Молиявий натижалар тўғрисида ҳисоботнинг (2-сон шакл) 250-«Фойда солиғи» сатри;\n● Бухгалтерия балансининг (1-сон шакл) 680-«Бюджетга тўловлар бўйича қарздорлик» сатрида акс эттирилиши боис,\nаксарият корхоналар 2019 йил учун солиқни 15 февралдан кечиктирмай ҳисоблашлари лозим.\nБўнак тўловларини ким тўлайди\nЖами даромади жорий солиқ давридан олдинги солиқ даври, яъни 2019 йил учун киритилган тузатишлар ҳисобга олинган ҳолда 5 млрд сўмдан ошадиган корхоналар 2020 йилдан бошлаб бўнак тўловларини тўлайди (Солиқ кодексининг 340-моддаси 2-қисми).\nЖами даромадга қуйидаги даромадларни киритинг (Солиқ кодексининг 297-моддаси):\n● Ўзбекистондаги ва унинг ҳудудидан ташқаридаги манбалардан олинган даромадлар;\n● ҳар қандай шаклда ва (ёки) ҳар қандай фаолиятдан олиниши лозим бўлган даромадлар.\n2019 йилнинг 9 ойи учун жами даромад: 9 х 12 > 5 млрд сўм.\n● сиз янги корхона очган бўлсангиз;\n● ёки юқорида кўрсатилган шарт бажарилмаса, бироқ бунда сиз 2020 йилда 5 млрд сўм миқдорга етган бўлсангиз, 5 млрд сўм миқдорга етган чоракдан кейинги чоракдан бошлаб бўнак тўловларини тўлашни бошланг.\nМИСОЛ. Янги корхона томонидан бўнак тўловларини тўлаш\nКорхона 2020 йил январь ойида рўйхатдан ўтказилган. I чорак учун жами даромад 4,8 млрд сўмни, 4 ой (январь-апрель) учун эса 5,1 млрд сўмни ташкил этди. Даромад II чоракда 5 млрд сўмдан ошганлиги боис корхона III чоракдан бошлаб бўнак тўловларини тўлашни бошлайди. Яъни биринчи бўнак тўлови 23 июлдан кечиктирмай амалга оширилади.\n● бюджет ташкилотлари;\n● нодавлат нотижорат ташкилотлар, бундан матлубот кооперативлари мустасно.\n1-ВАЗИЯТ. Корхона тўртинчи чоракда бўнак тўловларини тўламаган\n2-ВАЗИЯТ. Корхона 2020 йилнинг I чораги якунлари бўйича зарар кўрди\n3-ВАЗИЯТ. Корхона 2020 йилнинг биринчи ярим йиллиги якунлари бўйича зарар кўрди\nI чорак якунлари бўйича корхона 30 млн сўм зарар кўрди.\nБиринчи ярим йиллик якунлари бўйича зарар 10 млн сўмни ташкил этди. Иккинчи чорак якунларини аниқлаймиз: -10 – (-30) = 20 млн сўм.\nII чоракда корхона 20 млн сўм фойдага эга. Шу боис III чоракда у бўнак тўловларини тўлаши лозим.\nСолиқ органлари рўйхатдан ўтказиш органидан корхона тугатилиши тўғрисида қарор қабул қилинганлиги тўғрисида ахборотни олган тақдирда бўнак тўловларини ҳисоблаб ёзишни тўхтатиб туради. Бўнак тўловлари бундай ахборот олинган ойдан бошлаб ҳисоблаб ёзилмайди.\n2020 йилда тўлов ва ҳисобот муддатлари қандай\nФойда солиғи бўйича ҳисобот даври – чорак. Шу боис фойда солиғи чорак якунлари бўйича йил бошидан ошиб борувчи якун билан ҳисоблаб чиқарилади (Солиқ кодексининг 339-моддаси).\n● I чорак учун – 20 апрелдан кечиктирмай;\n● II чорак учун – 20 июлдан кечиктирмай;\n● III чорак учун – 20 октябрдан кечиктирмай;\n● IV чорак учун – 2021 йилнинг 1 мартидан кечиктирмай тақдим этилади.\n● нотижорат ташкилотлари, истеъмолчилар кооперативлари бундан мустасно, бюджет ташкилотлари;\n● нодавлат ташкилотлар тақдим этади.\n● жорий тўловлар ҳисоб-китоб бўйича фойда солиғидан кўп. Бу ҳолатда фойда солиғини тўлаш лозим эмас, сабаби у бўнак тарзида тўланган. Жорий тўловларнинг ҳисоб-китоб бўйича солиқдан ошишини кейинги жорий тўлов ҳисобига ҳисобга олинг;\n● жорий тўловлар ҳисоб-китоб бўйича фойда солиғига тўғри келди. Фойда солиғини ҳам тўлаш лозим эмас, сабаби у бўнак тарзида тўланган;\n● жорий тўловлар ҳисоб-китоб бўйича фойда солиғидан кам. Бу ҳолатда ҳисоб-китоб бўйича солиқ билан жорий тўловлар ўртасидаги фарқни белгиланган муддатларда қўшимча тўлаш лозим.\nЎзР Молия вазирлиги бевосита солиқлар бошқармаси бошлиғи.


Бу йил ҳеч келиша олмади — Беларус араб нефтнинг биринчи партиясини сотиб олди — Sof.uz\nБу йил ҳеч келиша олмади — Беларус араб нефтнинг биринчи партиясини сотиб олди\n29.04 22:09 492 Жаҳон\nБеларус 80 минг тонна миқдоридаги биринчи нефт партиясини Саудия Арабистонининг Saudi Aramco нефт ширкатидан сотиб олди. Бу ҳақда ТАСС хабар бермоқда.\nНефт танкери Литванинг Клайпеда портига 11 майда етиб келиши кутилмоқда.\n"Беларус 80 минг тонна миқдоридаги биринчи нефт партиясини Саудия Арабистонининг Saudi Aramco нефт ширкатидан сотиб олди. Танкер Клайпедага 11 май куни келиши кутилмоқда", - дейди "Белнефтехим" давлат компанияси матбуот котиби Александр Тишенко.\n2020 йилнинг 1 январидан бошлаб Беларуснинг Россия нефт ширкатлари билан узоқ муддатли шартномалари муддати тугади. Беларуснинг нефтни қайта ишлаш заводларига нефт фақатгина Россиянинг "Сафмар" компаниялар гуруҳи томонидан етказиб берилди. Шунинг учун у Украина ёки Литва орқали танкерларда муқобил йўллардан нефт сотиб олиш чораларини кўра бошлади.\nРоссия-Беларус нефт можаролари фонида, Александр Лукашенко бир марта Норвегиядан нефт сотиб олган эди.\nФеврал ойининг дастлабки кунларида Европа ва Марказий Осиё бўйлаб сафар қилган АҚШ давлат котиби Майкл Помео Минскда президент Лукашенкога америкалик энерготашувчилар хизматини ҳам таклиф қилган эди.\nНефт МДҲ Saudi Aramco Россия-Беларус\nБеларусда янги ҳукумат тайинланди\n5.06 10:58 43 Жаҳон\n4.06 19:59 147 Жаҳон\nБеларус амалдаги ҳукумати истеъфо берди\n4.06 15:11 207 Жаҳон\n3.06 09:47 114 Иқтисод


ОАВ: саудиялик инвесторлар Украина қишлоқ хўжалиги соҳасига 10 млрд доллар сармоя киритмоқчи\n18:01 / 05.02.2016\nСаудиялик инвесторлар Украинада қишлоқ хўжалиги соҳасини ривожлантиришга 39,37 млрд Саудия риали (тахминан 10 млрд доллар) сармоя киритмоқчи. Бу ҳақда Саудиянинг “Ал-Ватан” нашри хабар берди.\nМавжуд маълумотларга кўра, Украинанинг Саудия Арабистонидаги фавқулодда ва мухтор эличи Вадим Вахрушев ўтган ҳафтада 25 нафар тадбиркор билан музокаралар ўтказган. Музокараларда қишлоқ хўжалиги, саноат, туризм ва кўчмас мулк соҳаларида ҳамкорликдаги лойиҳалар муҳокама қилинган.\nУчрашув иштирокчиларидан бирининг сўзларига кўра, “Истиктаб” инвестицион компанияси раҳбари Аҳмад ал-Баижаннинг фикрича, февраль учрашувлари мамлакатлар ўртасидаги ишончни мустаҳкамлаб, ҳамкорлик учун янги имкониятларни очади. “Яқин вақтлар ичида саудиялик тадбиркорларнинг Киевга, бир қатор украин делегациясининг Ар-Риёдга ташрифи кутилмоқда”, - деди тадбиркор.


12:16 / 09.07.2015\nЎзбекистон йирик алоқа оператори Beeline ”CLIKC орқали Beeline автотщлови” номли инновацион баланс тўлдириш усули ҳақида эслатиб ўтади. Мобил телефон орқали сўм пластик картаси ёрдамида автоматик тарзда ҳисобни тўлдириш имконини берадиган хизмат фақат Beeline абонентлари учун мавжуд.\n“Рақамли технологиялар хисобни тўлдириш жараёнини такомиллаштиришга имкон берди, ва биз СLICK компанияси билан ҳамкорликда абонентларимизга ушбу ноёб хизматни таклиф қилганимиздан мамнунмиз, – воқеани шарҳлайди Unitel‘нинг тижорат директори Максим Ефремов. – Мижозларимизга қўшимча қулайликлар яратиш биз учун муҳим. Мобил рақами хисобида 1$ кам маблағ қолиши билан абонентнинг пластик картасидан автотўлов амалга оширилади. Аввалдан созламаларда абонент кўрсатган миқдорга кўра картадан маблағ ечилиб олинади. Барчаси автоматик тарзда амалга оширилади, ва сутканинг исталган пайти ишончли алоқа таъминланади”.\n“CLIKC орқали Beeline автотўлови” хизматининг созламаларида ҳисобга автотўловни амалга ошириш учун бир неча вариантлари мавжуд: 5 000 сўм, 10 000 сўм, 15 000 сўм, 20 000 сўм ва 50 000 сўм. Абонент рақамининг балансини автоматик режимда тўлдириб боради, амалга оширилган фактдаги тўловлардан SMS орқали хабардор қилиб туради. Мазкур хизмат мижознинг минимал қатнашувини талаб қилади. У муддатсиз равишда амал қилиши учун хизматни фақатгина бир маротаба ёқтириш лозим.\nФойдаланувчиларга қулай бўлиши учун, мазкур хизматга бештагача Beeline рақами уланиши имконияти амалга оширилган. Хизматни улаш ва уни созлаш CLICK тизимининг USSD-менюсида (*880#) амалга оширилиши мумкин. Агар абонент CLIKC тизимининг фойдаланувчиси бўлмаса, ўз банки ёки CLIKC тизимининг қўллаб-қувватлаш хизматига, ёки тизимнинг контакт-марказига +998 71 2310880 рақами бўйича маълумот учун мурожаат этиш лозим.


Sony компанияси смартфон ишлаб чиқаришни тўхтатиши мумкин » Ўзбекистон янгиликлари – Zamin.uz\nSony раҳбари Кадзуо Хираи пресс-конферецияда компания телевизор ҳамда мобиль телефонлар бозоридан кетиши мумкинлигини маълум қилди.\nSony раҳбари берган маълумотларга кўра, япон компанияси смартфон ҳамда телевизор бозорида даромад олмаяпти. Бу борада компания Осиёдаги арзон маҳсулот ишлаб чиқарувчи компаниялар, шунингдек, Apple ва Samsung Electronics компаниялари билан бўладиган рақобат сабаб зарар кўрмоқда.\nSony буларнинг ўрнига компанияга кўпроқ даромад келтирадиган йўналиш: камера учун сенсорлар, видеоўйинлар ва бошқа кўнгилочар нарсалар ишлаб чиқаришга эътиборини қаратмоқчи.\nЭслатиб ўтамиз, компания ўзининг мобиль қурилмалар ишлаб чиқарувчи бўлинмасидан воз кечиши мумкинлиги ҳақидаги гап-сўзлар кўпдан бери бор. Хусусан, январь ойида Sony Mobile Communications сотилиши мумкинлиги ҳақида навбатдаги миш-мишлар пайдо бўлган, бироқ айнан қайси компания сотиб олмоқчилигига аниқлик киритилмаганди.\n18:05 «Малика» савдо марказида уй кинотеатри ва телевизор нархлари (2016 йил 17 декабрь)\n20:55 Sony машҳур бренд «Walkman»дан воз кечди\n15:00 Sony компанияси мобиль бизнесни давом эттиришини расман маълум қилди


Саид Анвар. Қизиқлар ва велосипед (ҳажвия) | www.ziyouz.uz\nБош саҳифа Ўзбек насри онлайн антологиясиСаид Анвар (1962)Саид Анвар. Қизиқлар ва велосипед (ҳажвия)\nОхунжон қизиқ янги велосипед олибди. Буни кўриб оғайнилари, “Ювайлик, ювайлик!” дейишиб, қизиқни ошхонага судрашибди. Хўп, “ювиб” қайтиб чиқишса, қизиқнинг яп-янги велосипеди ўрнида ғилдираклари қийшайиб кетган, эгари, қанотлари йўқ бир бало нарса турганмишда! Ҳатто уни миниб ҳам бўлмасмиш. Охунжон қизиқ уни етаклаб йўлга тушибди. Дам ўтмай:\n← Аввалги Аввалги Саид Анвар. Мамасиддиқ (ҳажвия)\nКейинги → Кейинги: Саид Анвар. Ақли бутун одам (ҳажвия)


Переснинг янги тактикаси ёҳуд суперюлдуз бўлиши кутилаётган “Реал”нинг 7 футболчиси\n6 февраль, 2020, 19:56\nТеглар:Реал | Винисиус Жуниор | Мартин Эдегор | Марко Асенсио\n"Реал Мадрид"нинг бўлажак юлдузлари\n“Реал”нинг трансфер сиёсати ҳар доим бутун дунёни ҳайратда қолдириб келган. Қироллик клуби чемпион жамоани шаклланиргунга қадар миллиардларни сарфлашга улгурди. Зиданнинг келиши эса ҳаммасини ўзгартириб юборди.\nЗидан қўл остидагилардан унумли фойдаланган ҳолда, жамоага бошқа футболчиларни жалб этишни хоҳламади. Зизу бу жамоа билан уч марта Чемпионлар лигасини қўлга киритишни уддалади.\nЛекин Флорентино Перес охирги йилларда ўз анъанасига содиқ қолган ҳолда, ёш ва қиммат футболчиларни сотиб ола бошлади. Перес ҳалигача Неймар трансферидаги хатоликни кечира олмайди. Бразилиялик футболчи деярли Мадридда эди, аммо охирги соатларда Каталония жамоасига ўтиб кетган эди. Шундан буён Мадрид президенти ёш ва истедодли футболчилар билан музокараларда эҳтиёткор бўлиб ҳаракат қилади.\nОхирги бир неча йилда “Реал” 7 та истеъдодли футболчи учун 138 млн евро сарфлади. Уларнинг ҳар бири Мадрид жамоасининг янги қаҳрамони бўла олиши мумкин.\n1. Марко Асенсио\nТрансфермарктдаги нархи 40 млн евро; “Реал”га 3.5 млн эвазига ўтган.\nИспаниянинг янги юлдузи бўлишга эришган Асенсио 2014 йилда 19 ёшида “Реал” сафига келиб қўшилган. 2015 йил ёз ойида эса раҳбарият уни “Эспаньол” жамоасига ижарага бериб юборади. Марко Каталония жамоасида мунтазам ўйин амалиётига эга бўлди ва жамоанинг асосий етакчиларидан бирига айланди. “Эспаньол” сафида 30 ўйинда майдонга тушиб, 4 та гол ва 13 та голли узатмани ўз ҳисобига ёздириб қўйди.\nКеласи йил ёзда эса Зидан футболчининг иқтидорини сезган ҳолда, уни жамоада олиб қолди. Унга ҳар доим асосий таркибда тушиши учун имкон яратиб берди. “Реал”нинг кетма-кет 3 марта Чемпионлар лигасини қўлга киритишига ҳам Асенсионинг ҳиссаси қўшилган. Футболчининг нархи 90 млн еврога чиқди, “Ливерпул” эса Асенсио учун 140 млн беришга тайёр эди. Ҳозирги кунда Марко жароҳатини тузатиш билан банд. Зидан эса унинг қайтишини кутяпти.\n2. Такефуса Кубо\nТрансфермарктдаги баҳоси – 15 млн евро; “Реал”га эркин агент сифатида келиб қўшилган.\nБу футболчининг қўйиб юборилиши “Барселона” раҳбариятининг яққол хатоси эди. 2011 йилдан 2015 йилгача Кубо “Ла Масия” (“Барселона” академияси) сафида машғулотлар олиб борган. Лекин жамоа 18 ёшли футболчилар билан боғлиқ трансфер машмашалари туфайли Ватанига қайтиб кетишга мажбур бўлади. 2019 йил ёзида эса “Реал” раҳбарияти Кубо трансферини эълон қилади. Кейин эса футболчини “Кастилья”га юбормасдан, “Мальорка” жамоасига ижарага бериб юборади. Жамоа қуйи лигага тушиб кетмаслик учун кураш олиб бораётган бўлса-да, япониялик футболчига мунтазам ўйин амалиёти берди ва Кубо ҳар сафар бу ишончни оқлади. Такефуса 18 та ўйинда майдонга тушди ва битта гол а 2 та голли узатмани амалга оширди. Бу ёш иқтидор эгасининг фаолиятида олдинга қўйилган катта қадам эди. Келаётган ёзда Мадридга қайтиб, рақобат кучли бўлса-да, асосий таркиб учун курашиши мумкин.\n3. Винисиус Жуниор\nТрансермарткдаги баҳоси – 50 млн евро; “Реал”га 45 млн евро эвазига келиб қўшилган.\nБразилиялик ёш иқтидор эгасини қўлга киритиш учун Перес максимум даражада ҳаракат қилди. “Реал” раҳбарияти 18 ёшли Винисиусни сотиши учун “Фламенго”ни кўндириб олиши қийин кечди. 2018 йил ёз ойида эса Жуниор 45 млн евро эвазига Қироллик клуби сафига ўтгани эълон қилинди.\n“Реал” ўшанда Винисиус учун ҳаракат қилган “Манчестер Юнайтед” ва “Барселона” устидан ҳам ғалаба қозонган эди. Ўтган мавсумда футболчи асосий таркибда майдонга тушди ва жамоа сафида дебют қилган 2000 йилда туғилган футболчилар ичида энг биринчиси бўлди. “Реал” сафида ўтказган 1,5 мавсуми давомида Винисиус 31 та ўйинда майдонга тушди ва 3 та гол уришга эришди, 2 марта жамоадошларининг гол уришига ёрдамлашди. Ёш Винисиус ҳозирда Переснинг энг катта умиди ҳисобланади. У бир пайтлар жамоага келиб қўшилмаган Неймардек ҳаракат қилиши керак.\n4. Родриго Гоэс\nТрансфермарктдаги баҳоси – 50 млн евро; “Реал”га 45 млн евро эвазига келиб қўшилган.\nЯна бир бразилиялик ёш иқтидор эгаси “Реал” сафига қиммат суммага келиб қўшилди. Родриго “Сантос” сафида тўп сурар эди. Ўша пайтларданоқ Европа грандлари эътиборига туша бошлади. “Ман Сити”, “Ман Юнайтед”, “Милан” ва “Бавария” скаутлари футболчини харид қилиш учун келишарди. Фақатгина “Қаймоқранглилар”гина идеал шартнома таклиф қилишди. 17 ёшли футболчи учун 45 млн евро тўлашди ва 2018 йилда Родриго “Реал” сафига келиб қўшилди. Ўтган йилнинг ноябр ойида Родриго Чемпионлар лигасида дебют қилган ХХI асрда туғилган илк футболчига айланди. “Галатасарай”га қарши ўйинда урган 3 та голи Зидан ва Перес унга сарфлаган пуллари бекорга эмаслигини исботлади.\n5. Мартин Эдегор\nТрансфермарктдаги баҳоси – 50 млн евро; “Реал”га 3 млн евро эвазига келиб қўшилган.\nНорвегиялик футболчи 2015 йилда Мадрид жамоасига келиб қўшилган эди. Ўшанда 16 ёшда бўлган Мартин Норвегия чемпионатининг “Стремсгодсет” жамоаси сафида тўп сурарди. Европанинг деярли барча грандлари футболчи учун курашаётган бир паллада, “Реал” Эдегорга 6 йиллик шартнома таклиф қилди ва ҳар йили 2,5 млн евро ишлаб олиш имкониятини яратди. Ҳозирда Мартин “Реал Сосьедад” сафида тўп суряпти ва исталган вақт Мадридга қайтиб, жамоани кучайтириши мумкин.\nТрансфермарктдаги баҳоси – 25 млн евро; “Реал” га 30 млн евро эвазига келиб қўшилган.\nНавбатдаги бразилиялик иқтидор. “Реал” футболчи учун “Фламенго”га 30 млн евро тўлади. 19 январда эса Рейньер 18 ёшга тўлди. Қироллик клуби яна бир бор ёш ва истеъдодли футболчилар учун миллионларни аямаслигини кўрсатиб қўйди. Рейньер 17 ёшида Бразилия клубида майдонга тушган ва яхши кўрсаткич қайд этган: 14 ўйин, 6 та гол ва 2 та голли узатма. Энг асосийси, унинг ўйини. Ёш бўлишига қарамасдан, у тўп билан яхши муомала қилади, шерикларини сеза олади ва лидерлик қобилияти ҳам мавжуд. Унинг позитсияси ҳужумкор ярим ҳимоячи. Зиданнинг ишончига кириши учун яхшигина тер тўкишига тўғри келади. Чунки бу позитсияда жаҳон даражасидаги футболчилар тўп суради. Ёки Ла Лиганинг бирор жамоасида ижарага ўтишга рози бўлиши керак.\n7. Андрей Лунин\nТрансфермарктдаги баҳоси – 3 млн евро; “Реал” га 8,5 млн эвазига келиб қўшилган.\n2018 йилда украиналик голкипер “Реал” билан шартнома имзолади. Лунин учун “Рома”, “Наполи”, “Лестер” ва ҳаттоки, “Ювентус” ҳам кураш олиб бораётган эди. Аммо футболчи Мадрид жамоаси сафига ўтишни маъқул кўрди. Таркибида Кейлор, Куртуа каби дарвозабонлар бўлган жамоада Андрейга жой топилмади ва “Леганес”га ижарага ўтишга рози бўлди. Лекин у ерда ҳам бор-йўғи 5 марта майдонга тушди. Ёзда эса ўйин амалиёти кераклиги учун “Вальядолид”ни танлади. Лекин у ерда эса бирор марта майдонга тушмади.\nЯнги йилдан сўнг эса, Андрей “Реал Овьедо” билан шартнома имзолади. Янги жамоасида 3 марта майдонга тушган Лунин январ ойида жамоанинг энг яхши футболчисига айланди.\nHa bu 7likni realni kelajagi deb qarayman. Bular safiga Hakimi ni ham qoshish kerak!\nЗиданнинг қарори яна бир иқтидорни "Реал"га қайтариши мумкин\nВинисиус: Бензема ҳаммадан 10 сония тезроқ ўйлайди


2018 йил 30 август куни Ўзбекистон Республикаси Президенти Шавкат Мирзиёевнинг “Озодликдан маҳрум этиш жазосини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида”ги фармонни қабул қилинди.\nПрезидент фармонига асосан, 215 нафар шахс жазони ижро этиш муассасаларидан озод қилиниб, оиласи ва яқинлари бағрига қайтарилади, шунингдек, 46 нафар шахсга тайинланган озодликдан маҳрум этиш жазосининг муддатлари қисқартирилади.\n«ФТ текстил груп» Шаҳанд қишлоғида 400 кишини иш билан таъминламоқда. Барака топ тадбиркор!\nЭътиборли томони, хом ашё сифатида миллий бойлигимиз – пахтадан фойдаланилади. «ФТ текстил груп» қўшма корхона ёрлиғи билан дунё юзини кўрадиган калава ипларнинг деярли барчасини хорижга сотиш режалаштирилган.\nэтишга фармон Ўзбекистон Президенти кишини берди афв


"Евро-2020" финали Лондондан Будапештга кўчирилиши мумкин\n18 июнь, 2021, 13:06\nВенгрияда чекловлар олиб ташланади.\n“Евро-2020” финалини Лондондан Будапештга кўчириш мумкин.\nАгар Британия ҳукумати 2500 нафар VIP меҳмон учун карантинда қолиш қоидалари борасида истисно қилмаса, УЕФА финал мезбонлигини Будапештга олиб бериши мумкин.\nАмалдаги чекловларни ҳисобга олган ҳолда УЕФА бир нечта вариантларни муҳокама қилмоқда ва “Евро-2020” финалини Венгрияга кўчиришга тайёр. Буюк Британия ҳукумати, ўз навбатида, УЕФА ва ФИФА вакиллари, сиёсатчилар, ҳомийлар, журналистлар учун тузилиши мумкин бўлган истисноларни муҳокама қилмоқда, деб ёзади Daily Mail.\nАйни пайтда Буюк Британияда ўрнатилган карантин талабларига кўра "қизил рўйхат"га киритилган мамлакатлардан келган одамлар 10 кунлик изоляцияда қолиши шарт.\nХудди шундай ҳолат Чемпионлар лигаси финалидан олдин ҳам юзага келган эди. УЕФА финални Истанбулдан бошқа шаҳарга кўчиришга қарор қилди ва Англия ушбу ўйинни ўтказиш учун фаворитлардан бири бўлди. Бироқ, мамлакат ҳукумати ва УЕФА ҳомийлар, VIP меҳмонлар ва журналистлар учун карантин талабларини юмшатиш масаласида ўзаро келиша олмаган. Шу сабабли, Чемпионлар лигаси финали мезбонлиги Порту шаҳрига берилган.\nЭнди эса Буюк Британия ҳукумати Европа чемпионати финалида ҳам бундай ҳолат такрорланишига йўл қўймаслик ниятида.\nТаъкидлаш жоизки, кейинги ҳафтадан бошлаб Венгрия Шенген мамлакатларидан келган одамлар учун барча чекловларни бекор қилади. Будапештда ҳам стадион трибуналарини 100% тўлдиришга рухсат берилган. "Уэмбли"га 50% гача тўлдиришга рухсат берилган (стадион сиғими 90 минг кишини ташкил қилади).\nАнглия “Евро-2020” ярим финали ва финалига мезбонлик қилиши керак. Учрашувлар "Уэмбли" стадионида ўтказилиши режалаштирилган.


Корейслардек юз кўринишига эга бўлиш учун 3000 доллар кифоя » Ўзбекистон янгиликлари – Zamin.uz\nКорейслардек юз кўринишига эга бўлиш учун 3000 доллар кифоя\n25 ёшли бразилиялик Макс корейс халқига бўлган кучли қизиқиши сабаб ўз қиёфасини пластик жарроҳлик йўли билан ўзгартирди. Эндиликда Макс осиёликларга хос кўз шаклига эга, сочлари ҳам қора рангда, янги исми эса Сиань. «Унинг асл қиёфасидан фақатгина бурни қолган» — дея хабар бермоқда Mulohaza.uz сайти.\n— Мен бирор нима ўхшамай қолиши ҳақида ўйлаганим ҳам йўқ. Бироқ юзимда жарроҳлик амалиётини фош этувчи бирор из қолмасмикин дея бироз хавотир олган эдим, яхшики бундай бўлмади, — дея унинг сўзларини келтиради, нашриёт.\nТеглар: нашриёт қизиқиши қиёфасини пластик олди кўзларига\n16:01 / 26-04-2017


Ошқозон касалликлар уйидир, парҳез эса барча давонинг боши - xabar.uz\nОшқозон касалликлар уйидир, парҳез эса барча...\nОшқозон касалликлар уйидир, парҳез эса барча давонинг боши\n11.05.2020 07:03 0 1852\nАраб табибларидан бири Хорис ибн Колда: «Ошқозон – касалликларнинг уйидир, парҳез эса барча давонинг бошидир», деган.\nЛуқмони Ҳаким эса «Эй фарзанд қорнингни босиб-тиқиб тўйдирсанг, фикр хазиналаринг қурийди, тафаккур қилолмайдиган аҳволга тушасан, сендан ҳикмат деган неъмат кетади, аъзоларинг ибодат қилишдан қолади», — дея таъкидлаган.\nБизнинг организмимизга таом, сув билан бирга ташқаридан токсинлар ва микроблар ҳам тушади. Ёғ, оқсил ва углеводлар билан биргаликда сингади, йиғилиб боради. Аслида ҳамма нарсанинг меъёри бор, аммо кўпчилик бунга амал қилмайди. Тиббий таҳлилларнинг кўрсатишича, инсонга бир кунда 250-500 грамм овқат етарлидир. Бундан ортиғи баданда қолдиқ пайдо қилади ва касалликларни вужудга келтиради. Бу ҳолатда вужуд хасталикка қаршилик кўрсата олмайди. Чунки доимо ҳазм билан курашиш, ортиқча ва токсин моддаларни чиқариш, чиқмаганларини ажратиб, сақлаб қўйиш жуда оғир ишдир.\nБундай ҳолатда рўза энг яхши ёрдамчидир. Инсон рўза тутганда, яъни оч қолганда, унинг вужуди ҳазм қилиш жараёнидан озод бўлади ва ўзини тозалашга киришaди.\nБу оғир ишни амалга оширишда кўп қувват сарфланади. Вужуд бу қувватни топа билиш учун аввал заҳирадаги гликоген ва ёғларни ишлата бошлайди. Натижада, очликнинг илк 3-4 кунида инсон ҳар куни 1-1,5 кг. вазн ташлайди.\n3-4 кундан кейин тозаланган қон томирларнинг деворларидаги холестерин, токсин ва туз қатламини эритиб, организмдан чиқара бошлайди.\nОчликнинг 5-7-чи куни таъсир ҳужайраларга инади, функцияси ўзгарган ҳужайраларни тозалайди. Тозаланиши мумкин бўлмаган ҳужайраларни парчалаб, уларни ўзига озуқа қилади, яъни хасталикларни тубдан йўқ қила бошлайди.\nТузларни ва заҳирадаги ортиқча моддаларни эритиб, уларни қисман қўллайди, қисман ташқарига отади.\nБу жараёнда вазн йўқотиш камаяди, кунига 500-700 грамга тушади.\nЕттинчи кундан эътиборан вазн йўқотиш кунига 300-360 граммга, 21 кундан сўнг эса 120-150 граммга тушади.\nЯъни организмда зарарли бўлган ортиқча нарсалардан ўзига хос тозаланиш рўй беради, инсон ҳам маънан, ҳам руҳан енгилликни ҳис этади.


Ўзбекистон Республикаси Халқ таълими вазирлиги, “Камолот” ёшлар ижтимоий ҳаракати, “Камалак” болалар ташкилоти томонидан ўтказилаётган мазкур фестиваль Президентимизнинг жорий йил 6 февралда қабул қилинган “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори ҳамда “Соғлом бола йили” Давлат дастури ижроси асосида ташкил этилмоқда.\nФестиваль мамлакатимизда иқтидорли болаларни аниқлаш, уларни ҳар томонлама қўллаб-қувватлаш, истеъдод ва маҳоратларини намоён қилишлари учун кенг имконият яратиш, миллий санъат анъаналари ва йўналишларини сақлаб қолиш, ривожлантириш ҳамда давом эттиришга хизмат қилаяпти. Шу боис санъатга ошно ёш авлод вакиллари сафи йилдан-йилга кенгайиб бормоқда.\nЖумладан, мамлакатимиз миқёсида бу йилги танловда иштирок этиш истагини билдирган 6 — 15 ёшгача бўлган ижодкор ва иқтидорли ёшлардан жами 37 600 та ариза қабул қилинди. Бу эса ўтган йилдагига нисбатан 3 500 та кўпдир.\nТаъкидлаш керакки, танловнинг республика босқичида 698 нафар ўғил-қиз миллий чолғулар, тасвирий ва амалий санъат, қўшиқчилик, рақс, шеърият ва адабиёт йўналишларида ўз маҳоратини намойиш этишаяпти.\nШунингдек, Миллий рақс ва хореография олий мактаби, Республика рассомчилик коллежи, В. Успенский номидаги ҳамда Р. Глиэр номидаги республика ихтисослаштирилган мусиқа академик лицейларида иштирокчилар учун санъат арбоблари, рассомлар, халқ усталари, ёшлар мураббийлари, малакали мутахассислар томонидан маҳорат дарслари, “Устоз сабоқлари” машғулотлари бўлиб ўтаяпти. Бундан ташқари, фестиваль доирасида иштирокчиларнинг Ўзбекистон давлат тарихи, Темурийлар тарихи давлат музейлари ҳамда азим пойтахтимизнинг диққатга сазовор гўшаларига саёҳатини уюштириш ҳам режалаштирилган.\nМазкур рукндаги бошқа мақолалар: « Аждодларимиз мероси ва тараққиёт\tСаҳна безаклари намойиши »


Лавлаги етиштириш. Етиштиришга оид барта керакли маълумотлар\nO`zbekcha maqolalar / ош лавлаги етиштириш / Сабзавот экинларини экиш\nМуаллиф: Martimax · Чоп этилган сана 26/12/2018 · Охирги марта янгиланган сана 30/03/2019\nЛавлаги озиқ-овқат сифатида йил давомида ишлатилади. Баҳорда овқатга ёш барглари ва илдизлари, ёзда ва кузда меваси фойдаланилади. Тўйимлилиги жиҳатдан лавлаги бир қатор сабзавотлардан устун туради. Органик кислотага бой сабзавотлар орасида лавлаги фосфор ва калий сақлаш бўйича биринчи ўринни эгаллайди.\nОш лавлагини маҳаллий Диёр, нави ва чет элнинг Бордо –237, Бикорес, Боро F 1 , Пабло F 1 дурагайлари экилади.\nЭкиладиган уруғи тоза, юқори унувчан, касалликлардан ҳоли, бутун (синмаган), вазндор бўлиши зарур. Уруғлар бошқа ўсимликлар уруғлари ва аралашмаларидан тозаланади.\nУруғ сепиладиган майдонлар ўтмишдош экин қолдиқлари ва бегона ўтлардан сифатли қилиб тозаланади. 1 сотих ерга 150–200 кг (10 сотихга 1,5–2 тонна) чириган гўнг солинади. Тупроқ 20–25 см чуқурликда юмшатилади, йирик кесаклар майдаланади ва яхшилаб текисланиб, суғориш эгатлари олинади.\nОш лавлаги уруғи уч муддатда экилади: баҳорги, ёзги ва кеч кузги (тўқсонбости). Ёзги муддатда жанубий ҳудудларда 1–10 август, марказий ҳудудларда 5–30 июн, шимолий ҳудудларда 1–10 июнда экилади. Баҳорги муддатда жанубий удудларда 15 феврал–1 март, марказий ҳудудларда 1–15 март ва шимолий ҳудудларда мартнинг учинчи ўн кунлиги – апрелнинг биринчи ўн кунлигида экилади.\nТўқсонбости муддатда марказий минтақада жойлашган вилоятларда 10 ноябр–10 декабрва шимолий минтақаларда 1 ноябр–10 декабрда экилади. Уруғ сарфи баҳорги ва ёзги муддатларда 1,4–1,6 кг, тўқсонбости муддатда 1,6–1,8 кг сарфланади. Экиш схемаси қаторлар ораси 70 см га 2-3 қатор лентасимон усулда ўсимликлар ораси 8-10 см қилиб экилади. Айрим холларда сочма усул қўлланилади. Уруғлар сепилгандан кейин хаскаш билан тупроққа аралаштирилади.\nОш лавлаги 2–3 марта чопиқ ва ўтоқ қилинади. 10 сотих майдонга 15–20 кг азот, 10–15 кг фосфор, 8–10 кг калий солинади. Суғориш экиш муддати, тупроқнинг механик таркиби, сизот сувининг жойлашиш чуқурлигига қараб 8–12 марта ўтказилади. Лавлаги уруғлари 4–5 оС да униб чиқа бошлайди, ўсиб-ривожланиши учун энг қулай ҳарорат 20–25 оС. Лавлаги совуқ (-2–3 о С) ва юқори ҳарорат таъсирига чидамли. Тупроқда нам етарли даражада бўлганда юқори ҳосил беради.\nШиралар ҳамда лавлаги узунбурун зараркунандаларига қарши курашишда ерларни кеч кузда чуқур қилиб ҳайдаш, 10 сотихга Каратэ 5% эм.к. (0,2 л/га), Маспилан % н.кук. (15–25 мл/га), Перфекто 17,5% сус.к. (0,2-0,3 л/га) препаратларининг биронтасини 60 литр сувда аралаштириб пуркаш тавсия қилинади.\nОш лавлаги илдизмевасининг диаметри 3-3,5 см бўлганда ковлаб олинади. Такрорий экилган ош лавлаги ҳосили қаттиқ совуқ тушмасдан йиғиштириб олинади, тўқсонбости муддатда экилган ош лавлаги хосили май июн ойида йиғиб олинади.\n10 сотих майдонга 200 г уруғига 50 минг сўм арфланади. Умумий харажатлар 576500 сўмни ташкил этади. Хосил нархи бир килограми энг паст нархда 1000 сўмдан сотилганда 4 млн. 150 минг сўм бўлади. Шунда 10 сотих майдондан 3 млн. 573 минг сўм соф фойда олиш мумкин.\nМеткалар: лавлагилавлаги етиштиришош лалагисабзавот етиштириш\nМуаллиф: Martimax · Published 26/03/2019 · Last modified 29/03/2019


8 сонияда 15 млн доллар – Huawei Mate 40 ютуғи дронлар ёрдамида тарихга муҳрланди - Terabayt.Uz\n8 сонияда 15 млн доллар – Huawei Mate 40 ютуғи дронлар ёрдамида тарихга муҳрланди\nОктябрь ойининг охирларида янги Huawei Mate 40 смартфони тақдим этилган, шунингдек, янада илғор фотофлагманлар – Mate 40 Pro ҳамда Mate Pro+ ҳам намойиш қилинган эди. Хитойдаги савдо майдончаларида янги қурилма бир неча сония ичида сотиб бўлинган, деб ёзади Daryo нашри.\nХусусан, JD майдончаси орқали бу смартфонлар 11 сония ичидаёқ сотиб тугатилган. Аммо саккизинчи сониядаёқ «бухгалтер рекорди» ўрнатилган – бу вақт ичида Mate 40 флагмани 15 миллион долларлик сотилган. Huawei компанияси JD’даги партия ҳажмини маълум қилмаган, бироқ ҳисоб-китобларга кўра, 256 гигабайт ички хотирага эга Mate 40 Pro нархи 1045 доллар бўлса, 8 сонияда битта савдо майдончасининг ўзида 14 400 га яқин қурилма сотилган.\nHuawei ҳамда JD.com ушбу муваффақиятни JD порталининг штаб-кавритаси яқинида дронлар ёрдамида нишонлашга қарор қилган. Турли рангларда товланган дронлар ёрдамида самода смартфон ва унинг камераси тасвири, шунингдек, Kirin 9000 ва Mate 40 Series ёзувлари пайдо қилинган.\nАгарда дронлар шоусидан олинган барча суратлар билан танишишни истасангиз, ушбу ҳавола орқали янгиликнинг (хитойча) илк манбаси саҳифасига ўтишингиз мумкин.\n#Dron #Huawei #Android смартфон #онлайн дўкон #онлайн харид #дронлар #Huawei Mate 40 Pro #Huawei Mate 40 #Huawei Mate 40 Pro+


Боку—2017. Енгил атлетикачилардан битта олтин ва бир бронза, таэквондода кумуш\n20:31 / 18.05.2017\n«Ислом бирдамлик ўйинлари»нинг еттинчи кунги баҳслари доирасида Ўзбекистон вакиллари навбатдаги медалларни қўлга киритишди.\nЕнгил атлетикачилар бир олтин ва бир бронза олди, таэквондодан яна бир кумуш медаль қўлга киритилди.\nБаландликка сакраш машқларида 1,80 натижани қайд этган Надия Дўсанова олтин медалга эга бўлди, 200 метр масофага югуришда финал босқичида иштирок этган Нигина Шарипова эса маррага учинчи бўлиб етиб келди (23,66 секунд) ва бронза билан тақдирланадиган бўлди.\n-62 кг вазн тоифасида турнирда финалга етиб келган Умида Абдуллаева Туркия вакили Ирем Яманга қарши даянга чиқиб, 1:3 ҳисобида ютқазиб қўйди. У кун давомида дастлабки жангида покистонлик Ямна Сиддиқийни (20:0), чорак финалда Қозоғистон вакили Гулим Бибалаевани(4:3) ярим финалда марокашлик Саукайна Элаунийни (5:4)мағлуб этганди.\nЭндиликда Ўзбекистон терма жамоаси ҳисобидаги медаллар сони 52тага етди (13та олтин, 13та кумуш ва 26та бронза).


Rost24 - АЁЛ: Болалигимда ҳожатхона тозалардим, аммо ўша кунлар ҳам бугунги кунимдан яхшироқ эди\nТошкентга келиб, мардикорлик билан кун кўраётган аёл билан суҳбат.\n— Болалигим оғир ўтди. Мактабга борсам ҳам одамлар берган сумкани тақиб борардим. 7 ёки 8 ёшларда эдим ҳам мактабга борардим ҳам хожатхона тозалардим. Ҳар куни бу ишим учун 200 сўм беришарди. Шу пулга 4 дона нон олиб уйга чопардим. Ҳожатхона тозалаганим учун конфет, колбаса, печенье беришар, мен буларни кўзимга суртиб ердим. Қани эди ҳозир шу кунлар қайтиб келса жон дердим, чунки ҳозирги ҳаётимдан яхшироқ эди у дамлар.\nОта-онам болалигимда ажрашиб кетган. Онам қийинчилик билан бизни катта қилди. Ошхоналарда идиш ювиб болаларини боқди, биз бировларнинг эскиларини кийиб катта бўлдик.\n2009 йил мактабни тугатдим. Опам 7 ойлик чақалоғини онамга ташлаб, мен, опам, поччам Россияга бордик ва бизни сотиб юборишди. 3 йил Москвада фермада ишладик. У ерда ҳам бизни жуда хўрлашди, фермада бир мол боқувчи турмушга чиқишни таклиф этди, рози бўлмаганим учун ҳақоратландим. Шундан сўнг паспортимни олиб қочдим.\nСурхонадарёга келдим турмушга чиқдим, фарзандли бўлдим… Ишонасизми, ҳеч қаерга сиғмадим. Ота-онам икки хонали лой томда туради. У ерда яшашга, ишлашга шароит йўқ. Шунинг учун бундан 5 йил олдин Тошкентга келиб мардикорлик қилишни бошладим.\nШоира нима учун бир ишнинг бошидан тутмади?\nНега у бугун ҳукуматимиз томонидан яратилган имкониятлардан фойдаланмаяпти?\nМазкур репортажда сурхондарёлик мардикор аёлнинг бошидан ўтказганлари ҳақида ҳикоя қилинар экан саволларга ҳам жавоб оласиз.\nТег: Мардикор аёл мигрант


ҒАЙРИҚОНУНИЙ БУЙРУҚ 2 млн. 467 минг сўмга тушди — Ishonch Gazetasi\nҒАЙРИҚОНУНИЙ БУЙРУҚ 2 млн. 467 минг сўмга тушди\nЎзбекистон туманининг «Янги ҳаёт» мавзесида яшовчи фуқаро Баҳром Шаматовнинг ишга тиклашда амалий ёрдам сўраб ёзган аризаси ҳуқуқшуносларимиз томонидан ўрганиб чиқилди.\nАниқланишича, Б.Шаматов 2015 йилдан буён «Қўқон ёғ-мой» АЖда «Ёнғиннинг олдини олиш» бўлими қоровули вазифасида ишлаб келган.\nИш берувчи томонидан жорий йилнинг 22 январь куни чиқарилган буйруққа асосан, Б.Шаматов билан тузилган меҳнат шартномаси Меҳнат Кодексининг 99-моддасига кўра бекор қилинган. Буйруқ чиқаришга Б.Шаматовнинг 22 январь куни ёзган аризаси асос қилиб кўрсатилади.\nМеҳнат Кодекси 99-моддасининг биринчи қисмида назарда тутилган ёки тарафлар келишуви бўйича белгиланган огоҳлантириш муддати давомида ходим берган аризасини қайтариб олишга ҳақли эканлиги кўрсатилган бўлса-да, иш берувчи томонидан огоҳлантириш муддатига риоя этилмаган. Яъни, ходимнинг 2018 йил 22 январь куни берган аризасига шу куннинг ўзидаёқ буйруқ расмийлаштирилган. Яъни, аризачининг огоҳлантириш муддати даврида аризани қайтариб олиш ҳуқуқи бузилган.\nШунга кўра, иш берувчининг фуқаро Б.Шаматов билан тузилган меҳнат шартномасини бекор қилиш тўғрисидаги буйруғини бекор қилиш ва Б.Шаматовнинг ишга тиклангунга қадар мажбурий бекор юрган кунларига ўртача ойлик иш ҳақини ундириш ҳақида судга даъво аризаси киритилди. Суднинг ҳал қилув қарорига кўра, Б.Шаматовнинг меҳнат ҳуқуқлари тикланиб, унга мажбурий бекор юрган даври учун 2 млн. 467 минг 901 сўм ундириб берилди.\nФарғона вилояти касаба уюшма ташкилотлари бирлашмаси юридик бўлими етакчи юристьконсульти


tashkent.uz Tashkent.Uz - Янги Ўқув Ва Хизмат Маркази Очилди\nЯнги ўқув ва хизмат маркази очилди\nПойтахтимизда замонавий тиббиёт асбоб-ускуналарини ўрганадиган ва уларга техник хизмат кўрсатадиган янги марказ очилди.\nШу муносабат билан бўлиб ўтган тадбирда Ўзбекистон Соғлиқни сақлаш вазирлиги, Республика ихтисослаштирилган илмий-амалий тиббиёт марказлари вакиллари, Германиянинг халқаро ҳамкорлик ташкилоти, Россиянинг «Союзмедсервис» маркази мутахассислари, шифокорлар, талабалар иштирок этди.\nЎзбекистон соғлиқни сақлаш вазирининг биринчи ўринбосари Б.Юсуфалиев ва бошқалар мамлакатимизда соғлиқни сақлаш тизимини тубдан ислоҳ этиш, тиббиёт муассасаларининг моддий-техник базасини такомиллаштиришга қаратилаётган эътибор инсон манфаатларини муҳофазалаш ва халқимизнинг саломатлигини мустаҳкамлашга хизмат қилаётганини таъкидлади.\nЖорий йилнинг ўтган даврида бу борада Президентимизнинг қатор фармон ва қарорлари қабул қилинди. «Халқ билан мулоқот ва инсон манфаатлари йили» Давлат дастурида муҳим чора-тадбирлар белгиланган. Ушбу чора-тадбирларни амалга ошириш бўйича изчил иш олиб борилмоқда.\nБирламчи тиббий-санитария бўғинини такомиллаштириш, шошилинч ва ихтисослаштирилган тиббиёт тизимини замонавийлаштириш, фармацевтика саноатини ривожлантириш, дори-дармон таъминотини яхшилаш, нарх-наво мутаносиблигини таъминлашга алоҳида эътибор қаратилмоқда.\nСоғлиқни сақлаш тизимида олиб борилаётган ислоҳотлар жараёнида тиббиёт муассасаларини замонавий диагностика ва даволаш технологиялари билан таъминлашга ҳам алоҳида эътибор қаратилаётир. Ҳозирги кунда мамлакатимиз тиббиёт тизимида замонавий ультратовуш таҳлил, рентген аппарати, компьютер томограф, магнит резонанс томограф, кардиограф, эндоскоп, лапароскоп, допплер каби юқори технологиялардан самарали фойдаланилмоқда.\nЎзбекистон Соғлиқни сақлаш вазирлиги ва Германиянинг халқаро ҳамкорлик ташкилоти бу борада махсус лойиҳани амалга оширмоқда. Унинг доирасида кейинги йилларда ташкил этилган семинар-тренингларда мингдан зиёд шифокор, ҳамшира, тиббиёт техникасига сервис хизмати кўрсатувчи мутахассис малака оширди. Янги марказнинг ташкил этилиши бу борадаги ишларни янги босқичга кўтаришга хизмат қилади.\nМарказнинг ўқув ва амалиёт биноси замонавий ўқув-услубий ахборот технологиялари ва тиббиёт асбоб-ускуналари билан жиҳозланган. Бу ерда тиббиёт техниклари малакасини ошириш, соҳа учун мутахассислар тайёрлаш баробарида, тиббиёт техникаларига хизмат кўрсатилади. Жаҳон тиббиётининг бу борадаги илғор ютуқларини ўзлаштириш мақсадида тараққий этган хорижий давлатлар билан ҳамкорлик янада кенгаяди.\n– Президентимиз томонидан соғлиқни сақлаш соҳаси олдига қўйилган муҳим вазифаларни ўз вақтида бажариш, халқимизнинг тиббий хизмат сифатидан рози бўлишини таъминлашда тиббиётнинг барча бўғинида юқори технологияли усул ва воситалардан фойдаланиш самарадорлигини ошириш муҳим вазифадир, – дейди Тошкент врачлар малакасини ошириш институти ректори вазифасини бажарувчи Ҳ.Оқилов. – Бу чора-тадбирларни ўз вақтида ҳаётга татбиқ этишга алоҳида эътибор берилмоқда. Соғлиқни сақлаш муассасалари янги диагностика ва даволаш воситалари билан жиҳозланаётир. Улардан самарали фойдаланиш ва яроқлилик муддатини узайтиришда тиббиёт техникаларига сервис хизмати кўрсатишнинг аҳамияти катта. Шу мақсадда институтимизда тиббиёт техникларини тайёрлайдиган янги кафедра очишни режалаштирмоқдамиз.\nТадбирда давлат ва халқаро ташкилотлар ҳамкорлигида амалга оширилаётган тиббиёт ходимларининг малакасини оширишга оид лойиҳалар хусусида маълумот берилди.\nПечать 12 Май 2017 Ўқилди: 3851


УЛАМОЛАРНИ ТАХҚИРЛАШ ХАТАРИ ЁХУД “ҲИЗБИЙ” ВА “СОҲТА САЛАФИЙЛАР” ФИТНАСИ. — Zamaxshariy.uz\nУЛАМОЛАРНИ ТАХҚИРЛАШ ХАТАРИ ЁХУД “ҲИЗБИЙ” ВА “СОҲТА САЛАФИЙЛАР” ФИТНАСИ.\nМаълумки уламолар динимиз аҳкомларини бизга ўргатадиган,ҳақни ботилдан ажратишимизда бизга кўмакчи бўладиган ва дин илми улардангина олинадиган шахслардир.\nАллоҳ таъоло уларни ўз кломида мақтагандир:\n“…Бандалари орасида Аллоҳдан уламоларгина қўрқурлар. Ҳақиқатан Аллоҳ қудратли ва мағфиратлидир”. (Фотир, 28-оят)\nАбу Дардо розияллоҳу анҳудан ривоят бўлган ҳадисда шундай марҳамат қилинади: «Албатта, олимга осмондаги зотлар, ердаги зотлар, ҳатто сувдаги балиқлар ҳам истиғфор айтади».\n“Илмнинг ва илм аҳлининг ҳурмати шариатнинг буйруғидир. Чунки, Расулуллоҳ соллаллоҳу алайҳи ва салламнинг: “Кимки олимни икром қилса, мени икром қилган бўлади. Кимки мени икром қилса, дарҳақиқат, Аллоҳ таолони икром қилган бўлади”, деган гаплари бор” (“Туҳфа”).\nМўмин мусулмонлар асрлар давомида ўз уламоларини ҳурматлаб ва қадирлаб келган.Айниқса бизнинг юртларда олимларни доим эъзозлаб ҳурматини жойига қўйиб муомила қилиб келинган.\nСўнгги пайтларда оммавий ахборот воситалари, асосан, ижтимоий тармоқларда имом-хатибларни танқид қилиш, хато-камчиликларини қидириш ва ҳатто масхаралаш “урф”га айланди. Бир ўринда уларнинг айтган гаплари, бошқа ўринда юриш-туришлари таҳлил қилинмоқда. Бу фитналарни бугун ўзларини “Ҳизбий” ва “Салафий” деб номлаб олган сохта даъватчилар амалга оширмоқда десак адашмаган бўламиз.Уларга кўр кўрона эргашган баъзи ёшлар ҳам бу фитнага аралашиб,фитначиларнинг тегирмонига сув қуймоқдалар. Биз такидламоқчи бўлган нарса шуки илм аҳлини тахқирлаш ва обрўсизлантириш ортида катта хатар бор. Фатаво китобларимизда келишича:“Кимки бирор олимга ёки фақиҳга зоҳир бир сабабсиз душманлик қилса, унинг кофир бўлиб қолишининг хавф бор” (“Хизонат ар-ривоёт”).\nБундай хатарлардан яна бири ўзлари билиб ёки билмаган ҳолда динимиз душманларига ёрдам беришдир.Ғаразли кучларнинг бирламчи мақсади маҳаллий имомларни обрўсизлантириш, аҳолини улардан чалғитиб, ташқаридаги “чин олимликни” даъво қилаётганларга эргаштиришдир. Баъзи кишилар телевидение ва интернет орқали “сўз эркинлиги” ўйинини ўйнаб, имом-хатибларга танқидий муносабат билдириш билан бу ишни бузғунчиларга ўз қўлллари билан қилиб бераётирлар десак адашмаган бўламиз. Исломга душман бўлган гуруҳлар ва уларнинг Ислом уммати орасига кириб олган “дум”лари фойдаланишади. Улар мусулмон уламоларни масхара қилиш сиёсатини қадимдан амалга ошириб келишади. Бу услуб билан мусулмон умматнинг қалбида илм улуғворлигини кетказишни хоҳлашади. Бунга эса уламоларни камситиш орқали эришишни исташади.\nПайғамбаримиз саллаллоҳу алайҳи васаллам ўлжа тақсим қилаётганларида бир нобакор келиб : “Эй Муҳаммад, адолат қил!” деганини эслашликнинг ўзи кифоя. Агар эътибор бериб қарайдиган бўлсак ушбу жиноятларнинг барчаси, ҳақни айтаяпмиз, деган даъво ила амалга оширилган. “Сен: «Аллоҳни, Унинг оятларини ва Расулини истеҳзо қилаётган эдингизми?» деб айт. Узр айтманглар. Батаҳқиқ, иймонингиздан кейин куфр келтирдингиз…” (Тавба 65, 66 оятлар). Ушбу ояти карималарнинг нозил бўлиши сабабини муфассирларимиз шундай келтиришади: “Абдуллоҳ ибн Умар розияллоҳу анҳумодан ривоят қилинади: “Табук ғазоти сафарида дам олиб ўтиришганда бир киши: “Анави қориларимизга ўхшаган қорни каттасини, тили ёлғончисини ва душманга йўлиққанда қўрқоғини кўрмадик!” деди. Ўша мажлисда ўтирганлардан бири унга қараб: “Ёлғон айтдинг, лекин сен мунофиқсан! Албатта бу гапингни Расулуллоҳ саллаллоҳу алайҳи васалламга етказаман!” деди ва уни Набий саллаллоҳу алайҳи васалламга етказганиди, у зотга ушбу оятлар нозил бўлган эди”.\n“Мен ўша одамни кўрдим. Расулуллоҳ саллаллоҳу алайҳи васалламнинг туялари жабдуғига осилиб олиб, суриниб, тошларга қоқилиб: “Эй Аллоҳнинг Расули! Биз фақат гапга киришиб кетиб, ўйнашиб бу гапни айтиб юбордик!” дея зорланарди. Расулуллоҳ саллаллоҳу алайҳи васаллам эса ушбу оятни такрорлардилар: “Сен: «Аллоҳни, Унинг оятларини ва Расулини истеҳзо қилаётган эдингизми?» деб айт. Узр айтманглар. Батаҳқиқ, иймонингиздан кейин куфр келтирдингиз…” (Тавба 65, 66 оятлар)\nУламоларни истеҳзо қилиш, солиҳ инсонларни камситиш, уларнинг илми ва салоҳиятини таҳқирлаш ҳақиқатда Аллоҳнинг оятларини таҳқирлаш, шариатнинг устидан кулишдир. Шунинг учун ҳам салафларимиз бу маънога ишора қилиб: “Олимларни ёмон кўриш нифоқдир, уларни сўкиш ва масхаралаш куфрдир”, дейишган. Шайх Муҳаммад Содиқ Муҳаммад Юсуф ҳазратларининг “Очиқ хат”дан иқтибос:\n«Умарнинг онаси кўкини кийсин! Унга сизлар одамларни Аллоҳнинг Китобида қоим қилишни таклиф қиласизлар! Батаҳқиқ, Роббимиз гуноҳларимиз бўлишини билган», дедилар ва «Агар қайтарилган нарсаларнинг катталаридан четда бўлсангиз, ёмонликларингизни ўчирурмиз ва сизни карамли манзилга киритурмиз»ни тиловат қилдилар. Сўнгра улардан: «Мадина аҳли нимага келганингизни билдими?» деб сўрадилар. «Йўқ», дейишди. «Агар билганларида, сиз ҳақингизда ваъз қилар эдим», дедилар». Бундан йўқ ердаги нарсаларни титкилаб топиб, одамларни динга амал қилмасликда айблаб юрадиганлардан ҳам ҳушёр бўлиш кераклиги келиб чиқмоқда. (иқтибос тугади).\nАммо унутмаслик керакки, Аллоҳ бир қавмга ёмонликни хоҳласа, уларнинг уламоларини олиб қўяди ва бошқа олим бермайди. Илмнинг, олимнинг қадрини билмайдиганлар шундай жазоланади. Мана шу назар билан бугунги ҳолатимизга қарайдиган бўлсак, мақталадиган ҳолда эмасмиз. Олимлар ҳақида бўлар-бўлмас гаплар, ғийбатлар айнан мусулмонларимиз орасида кўпайган. Аслида улар олимларни эъзозлашга, этакларини маҳкам тутишга, йўлларидан юришга масъул эдилар. Уламолар ҳақида танқидий гапиришдан эҳтиёт бўлишимиз, уларни муҳокама қилишдан ва танқид остига олишдан сақланишимиз лозим.\nPrevious Post:ТАХДИДЛАР МАКРИДАН БЕПАРВО БЎЛИШ ЖОИЗ ЭМАС.


“Зарафшон” ҚВП биносининг очилиши тўғрисида » Кизилтепа тумани хокимлиги\nКизилтепа / Тадбирлар / “Зарафшон” ҚВП биносининг очилиши тўғрисида\n2015 йил 1 июль куни Ҳўжа-Ҳасан қишлоқ фуқаролар йиғинидаги Ҳасанча маҳалласи, Сарибош қишлоғи ҳудудидаги "Зарафшон” ҚВП га Тошработ аҳли вакиллари, кексалар, шифокорлар, маҳаллалар масъул ходимлари, туман раҳбарлари иштирокида "Саломатлик - 1” Давлат дастури асосида қурилган "Зарафшон” ҚВП биносининг очилиши бўлиб ўтди.\nБинонинг очилишига бағишланган тантанани очган қишлоқ фуқаролар йиғини раиси Умархон Раҳмонов табрик учун сўзни туманимиз ҳокими Ш. Ш. Набиевга берди.\nҲомийлик ёрдами кўрсатган жамоа раҳбари "Ванғози Агроэкспорт” корхонаси раҳбари Рустам Саломов, қурувчилар Жаҳон Сафаров ва Нусратилла Сайфуллаевларга одатга кўра тўн ёпилиб, раҳматлар айтилди.\n--Аввалги бинога учта хона қўшилди, канализация, электр иситиш тармоқлари, том, эшик-деразалар янгиланди. ҚВП ҳудуди асосли ободонлаштирилиб, чиройли темир панжаралар билан ўралди. Иккита кундузги даволаниш хонаси ташкил этдик. Ҳар бир хонада шаҳардагидек қурилмалардан иссиқ ва совуқ оқадиган бўлди. Энди шароитдан ҳеч бир камчилик йўқ, -- деди ҚВП мудири Жамшид Назаров.\n– Баҳонада қурувчилар атрофида ва ҚВП рўпарасидаги қабристонда ҳам катта ободончилик ишларини бажаришганидан хурсандмиз, ҚВП энди I-типдан, II – типга ўтди, -- деди Умархон Раҳмонов.\nЮртбошимизга миннатдорчилик билдириб, Аллоҳдан тинчлик ва осойишталик, аҳиллик ва барқарорликни бардавом қилишни сўраб дуога қўл кўтардилар.\nШу куни Тошработ марказидаги қайта мукаммал таъмирланган маданият ва истироҳат боғида уч юздан ортиқ кексалар учун маданий-спорт, дам олиш, оммавий тадбири ҳам ўтказилди.\nВатанни, Мустақилликни мадҳ этувчи қўшиқлар, турли мусобақалар тадбир қатнашчиларига завқ-шавқ бағишлади.\nЯнгиликлар / Тадбирлар сен 06, 2014


Qalampir.uz - Мактаб бозори: бир ўқувчига мўлжалланган канцелярия маҳсулотлари қанчага тушади?\nМактаб бозори: бир ўқувчига мўлжалланган канцелярия маҳсулотлари қанчага тушади?\n17:58, 07.08.2017 Жамият\nКанцелярия маҳсулотларининг ўзига бир ўқувчи-талаба учун умумий ҳисобда тахминан 500 000 сўмдан 1 500 000 сўмгача маблағ талаб этади.\n2017-2018 ўқув йилининг бошланишига ҳам саноқли кунлар қолди. Шу кунларда ота-оналарнинг асосий вазифаси ўқув қуроллари, мактаб жиҳоз ва мактаб форма олишдир. Айни пайт барча бозор, дўкон, ёйма раста ва йирик савдо марказларида мактаб бозорлари ташкил этилган.\nМактаб бозорининг сарф-харажати ўқувчи ёки талабанинг таълим даргоҳи (мактаб, лицей, коллеж, ОТМ) ва ихтисослашувига қараб турли миқдорни талаб этади.\nМасалан, оддий мактаб ўқувчиси мисолида оладиган бўлсак: 1 синф ўқувчиси (қиз ёки ўғил боланинг ашёлари)га 500 000 сўмдан 1 000 000 сўмгача бўлиши мумкин. Бунда асосий маблағ боланинг кийимига сарфланади. Маълумки, биринчи синф ўқувчиларига биринчи Президент муҳтарам Ислом Каримовнинг ташаббуси билан мактаб совғалари ташкил этилган. Совға таркибига мактаб портфелидан тортиб, дафтар, ручка, қалам каби бир бола учун зарур бўлган барча ўқув қуроллари кириб, бунда ўқувчининг ўғил ёки қиз бола эканлиги инобатга олинган. Бу ота-оналарга маблағ тариқасидаги катта ёрдам бўлибгина қолмай, балки болажонлар учун давлат томонидан кўрсатилган катта эътибор ҳамдир.\nЭнди ҳисоб-китобимизга қайтсак, 2-синфдан 4-синфгача бўлган ўқувчиларга мўлжалланган канцелярия ашёлари учун 150 000 сўмдан 500 000 сўмгача сарфланади.\n5-синфдан 9-синфгача бўлган ўсмирларга мўлжалланган канцелярия ашёлари 500 000 сўмдан 1 000 000 сўмгача сарфланада.\nЮқори синф ва бошқа таълим даргоҳларининг ўқувчи-талабалари 800 000 сўмдан 1 500 000 сўмгача маблағ зарур.\nКанцелярия маҳсулоти ва ашёлари турли савдо расталарида ўртача қуйидаги нархларда сотилмоқда:\n36 варақли дафтар 1000 сўмдан юқори;\n96 варақли дафтар 1500 сўмдан юқори;\nРасм дафтар (16 варакли) 2000 сўмдан, (40 варакли) 3500 сўм;\nКундалик дафтар 5000 сўмдан 20 000 сўмгача;\nАтлас харита (контури билан) 8500 сўм;\nРучка (ишлаб чиқарувчи ва сифатига қараб) 200 сўмдан 1500 сўмгача;\nЕлим турига қараб 1000 сўмдан юқори;\nТурли чизғичлар комплекти 5000 сўмдан 20 000 сўмгача;\nЎчирғич (500-1000), рангли қаламлар тўплами (3000-60 000), рангли бўёқлар тўплами (5000-20 000), мўйқаламлар (кисточкалар) тўплами (3000-10 000), қалам тарошлагичлар (500-5000), китоб жилдлар (5000), дафтар жилдлар (5000-8000), рангли қоғозлар тўплами (3000-10 000), пластилин (10 000 сўмдан юқори), мактаб қайчи (2000-5000), файллар (3000-10 000), фломастер каби ўқув қуролларига жами (ишлаб чиқарувчиси, тури, ҳажми, сифатига қараб) умумий ҳисобда бир ўқувчига 500 000 сўмдан 1 000 000 сўмгача маблағ талаб этади.\nДиққат маслаҳат: мактаб бозорига боришдан бир кун олдин энг зарур буюмлар руйхатини тузиб олишингиз мақсадга мувофиқдир. Буюмларни харид қилаётганингизда иложи борича битта дўкондан олишингизни маслаҳат берамиз. Чунки дўкондор умумий ҳисоб-китобдан чегириб бериши ҳар томонлама қулайдир. Харид қилган нарсаларингизни иложи борича тартиб билан пакет ёки қоғоз қутиларга (агар илтимос қилсангиз сотувчи беради) жойланг. Ҳеч нарса қолиб кетмаганлигига ишонч ҳосил қилинг. Чунки сотувчиларнинг айтишича, гоҳида харидорлар энг майда (масалан: қалам, ручка, турли жилдлар каби) нарсаларни унутиб қолдирадилар.\nТеглар:Мактаб бозори Президент совғаси Канцелярия маҳсулотлари Нархлар\n8 август учун об-ҳаво маълумоти билан танишинг\n21:12, 23.02.2018 16 335\n20:55, 28.01.2018 6 100\n13:24, 27.12.2017 2 585\n10:33, 19.12.2017 2 106\n16:56, 01.11.2017 2 767


Оқ либос ва Аҳмедовнинг голи Ўзбекистонга ғалаба келтирди\n20:03 / 28.03.2017\nЖЧ–2018 турнири саралаш босқичи А гуруҳи 7-турида Ўзбекистон терма жамоаси Тошкентда Қатар футболчиларига қарши баҳс олиб борди.\n“Бунёдкор” стадионида ўтказилган ўйинда Ўзбекистон терма жамоаси 1:0 ҳисобида ғалаба қозонди. Учрашувнинг 65-дақиқасида Одил Аҳмедов жарима зарбасини голга айлантирди.\nУшбу ғалабадан кейин Ўзбекистон терма жамоаси очколари сонини 12 тага етказиб олди ва учинчи ўринда қолди. Қатар термаси эса 4 очко билан гуруҳда сўнгги – олтинчи поғонага тушиб кетди.\nҚайд этиш керакки, бу ўйин олдидан терма жамоа бош мураббийи Самвел Бабаян саралаш ўйинлари доирасида илк марта терма жамоани оқ либосда ўйнатишга қарор қилганди.\n“А” гуруҳи 7-турида, шунингдек, Жанубий Корея терма жамоаси Сурияни (1:0), Эрон терма жамоаси эса Хитойни (1:0) мағлубиятга учратди.\nЖЧ–2018 саралаши, 7-тур\n28 март, сешанба\nЎзбекистон – Қатар 1:0\nГол: Одил Аҳмедов (65)\nОгоҳлантиришлар: Азиз Ҳайдаров (21), Одил Аҳмедов (40), Александр Лобанов (83) – Себастьян Сория (67)\nЎзбекистон: 21.Александр Лобанов, 20.Александр Мерзляков, 5.Анзур Исмоилов, 2.Егор Кримец, 22.Даврон Ҳошимов, 7.Азиз Ҳайдаров, 9.Одил Аҳмедов, 23.Элдор Шомуродов, 8.Сервер Жепаров (17.Вадим Афонин, 81), 10.Сардор Рашидов (4.Марат Бикмаев, 60), 11.Игорь Сергеев (14.Темурхўжа Абдухолиқов, 86).\nҚатар: 22.Саад Ал Шиб, 2.Муҳаммад Муса, 6.Муҳаммад Касола, 7.Родриго Табата (8.Али Асадалла, 69), 9.Ёсир Иса, 10.Ҳасан Ал Ҳайдос (19. Али Алмуаз, 78), 13.Иброҳим Мажид, 15.Педро Коррея, 16.Акром Афиф, 18.Луиз Жуниор, 23.Себастьян Сория.


Абу Ҳафс Кабир Бухорийнинг 1255 йиллигини халқаро миқёсда нишонлайлик\nМустақиллик йилларида шўро даврида бир муддат унутган кўплаб улуғ аждодларимизни яқиндан танидик. Мамлакатимизда Имом Бухорий, Ҳаким Термизий, Имом Термизий, Имом Мотуридий, Бурҳониддин Марғиноний, Абдухолиқ Ғиждувоний, Баҳоуддин Нақшбанд ва бошқаларнинг таваллуд тўйлари халқаро миқёсда нишонланди.\nАммо ҳали ҳаёти ва ижоди ўрганилмаган, халққа тўла етказилмаган буюк алломаларимиз ‒ яна қанча!\nШулардан бири ‒ Абу Ҳафс Кабир Бухорий.\nУнинг муборак номини муҳтарам Президентимиз Шавкат Мирзиёев шу йилнинг 2 сентябрида Тошкент шаҳрида Ислом тараққиёт банки бошқарувчилар кенгашининг тўғридан-тўғри ўтказилган, 57 мамлакатдан вазирлар ва расмий шахслар, шунингдек, мамлакатимиз вазирлик ва идоралари мутасаддилари, ишбилармон доира вакиллари қатнашган 46-йиллик йиғилишидаги нутқида фахр билан тилга олди.\n“Асрлар давомида Ўзбекистон замини мусулмон оламининг буюк ва ноёб маданияти, илм-фани ва ижтимоий-иқтисодий тараққиётининг марказларидан бири бўлганидан сизлар, албатта, хабардорсиз. Қадимий Ўзбекистон, яъни Мовароуннаҳр диёри ислом дунёсининг юксак маданияти ва цивилизацияси ривожига унутилмас ҳисса қўшган аллома ва мутафаккирлар юртидир. Бухоролик буюк уламо ‒ Имом Аҳмад ибн Ҳафс Кабир Бухорий ва унинг бутун дунёга танилган шогирдлари Имом ал-Бухорий ва Имом Термизий асарларининг ислом фалсафаси илмий-назарий асосларини яратишдаги аҳамияти беқиёсдир”, ‒ деди давлатимиз раҳбари.\nБу эса жамоатчилик диққатини ҳазрати имомимиз ‒ Имом Абу Ҳафс Кабир Бухорий ҳаёти ва фаолиятига қаратди. Кўп ўтмай “Адолат” газетасининг шу йилги 10 сентябрь сонида Ўзбекистон Фанлар академияси вице-президенти, тарих фанлари доктори, профессор Баҳром Абдуҳалимовнинг “Абу Ҳафс Кабир Бухорий ким бўлган?” сарлавҳали мақоласи босилди. Унда олимнинг ҳаёти ва фаолияти қисқа сатрларда ёритилган.\nИсломда мазҳаб ўта муҳим масала ҳисобланади. Биз ‒ Марказий Осиё мусулмонлари Абу Ҳанифа Имом Аъзам асослаган ҳанафия мазҳабидамиз. Жаҳон мусулмонларининг 47 фоизи ‒ шу мазҳабда. Бу эътиқод йўлини юртимизга айнан Абу Ҳафс Кабир Бухорий олиб келган. У Бағдодда Абу Ҳанифанинг шогирди Имом Муҳаммаддан ҳанафийлик мазҳаби фиқҳини ўзлаштиради. Юртга қайтиб, шунинг тарғиби билан шуғулланади.\nЭнг муҳими, Имом Бухорий, Имом Термизийдек буюк муҳаддисларга устозлик қилади.\nМустақиллик йилларида Бухоро вилояти ҳокимлиги ва ҳозирда Бухоро вилояти нуронийлар жамоатчилик кенгаши раиси, 1996–2011 йилларда Бухоро вилояти ҳокими Самойиддин Ҳусенов ташаббуси билан Абу Ҳафс Кабир Бухорий мангу макон тутган мажмуа обод қилинди. Мажмуа дарвозахонаси, худди Исмоил Сомоний мақбарасига ўхшаб кетадиган мақбара, янги масжид, ўз ўрнида Бухоронинг қадимий Ҳақроҳ (Абу Ҳафс Кабир) дарвозаси қурилди. Шу тариқа бу ер мамлакатимизнинг муқаддас зиёратгоҳларидан бирига айланди.\nИмом Абу Ҳафс Аҳмад ибн Ҳафс Кабир Бухорий милодий 768 йили Бухорода туғилиб, 832 йили она шаҳрида вафот этган. Бу улуғ зот ислом оламига Абу Ҳафс Кабир Бухорий номи билан танилган фиқҳшунос ва файласуф, илоҳиётшунос, буюк муҳаддис, беназир авлиё, уламолар султони ва сардафтари Имом Бухорийнинг замондоши ва устози.\nБухородан узоқ ислом шаҳарлари, хусусан, ўша даврда исломий илм ва маданият пойтахти ҳисобланмиш Бағдодга бориб, ҳанафий мазҳабининг асосчиси, илоҳиётчи, фақиҳ, муҳаддис Абу Ҳанифанинг таниқли шогирди Имом Муҳаммад ибн Ҳасан аш-Шайбонийга шогирд тушган. Қайтганида уни бухороликлар байрам қилиб кутиб олиб, оммага хизмат қилишини сўраганлар, масжидни безаб, ўрин тайёрлашган, токи Ироқдан олиб келган илм ва маърифатга бўлган чанқоқларини қондирсинлар.\nИмом Аъзамнинг невара шогирдлари Абу Ҳафс Кабир ислом ҳуқуқшунослиги асосларини яратган йирик олим бўлган. Наршахийнинг ёзишича, унинг шарофати билан Бухоро “Қуббат ул-ислом” – “Ислом динининг гумбази” унвонини олган. Абу Ҳафснинг ўзига “Кабир Бухорий” – “Бухорийларнинг каттаси” ва “Имоми ҳожатбарор” – “Ҳожатларни чиқарувчи имом”, “Ҳазрати имом” деган унвонлар берилган. Абу Ҳафс Кабирнинг “Фатовойи Абу Ҳафс” (Абу Ҳафснинг фатволари) ислом оламида маълум ва машҳур бўлиб, барча фақиҳлар ҳазратнинг фатволарига суяниб иш юритган.\nАвлиё ва уламолар тарихига доир қайси бир китобни варақламайлик, албатта уларда Абу Ҳафс Кабир ва бу улуғ зотнинг фарзанди, таълимоти давомчиси Абу Ҳафс Сағир тўғрисидаги маълумотлар қайд қилинади. Бухоро уламолари ҳақида гап борганда, албатта дастлаб Абу Ҳафс Кабирнинг муборак номлари тилга олинади.\nШарқ аёлининг маданий-маърифий соҳадаги ғайратига ҳам тарихдан кўплаб мисоллар топиш мумкин. Жумладан, буюк фақиҳ Абу Ҳафс ал-Кабир ал-Бухорийнинг аёли унга ўз маслаҳатлари билан кўмак берар эди. Бундай доно ўгитлардан ҳайратда қолган буюк имом бир куни аёлига шундай деган экан: “Я айятуҳа ал-маръа, рамайти бисаҳмин нофиз” (Эй аёл, тешиб ўтадиган ёй отдинг). Яъни аёллари ҳам фиқҳ ва ҳадис илмида ўз замонасининг яктоси бўлганлигидан кишилар бирор масала сўраб келсалар камондан ўқ қандай тез отилиб чиққанидай ҳозиржавоб бўлганлар.\nАбу Ҳафс Кабир Бухородаги Дарвозаи Нав қаршисидаги тепаликда дафн этилган. Бухороликлар у жойни муқаддас санаб, “Ҳақраҳ” (“Ҳақ йўл”) ва “Тали Хожа Имом Абу Ҳафс” (“Хожа Имом Абу Ҳафс тепалиги”) деб атаганлар.\nАбу Ҳафс Кабир Бухорий Бухородан Бағдодга бориб, Имом Муҳаммад ибн Ҳасан Шайбонийга шогирд тушганлар. Муҳаммад ибн Ҳасан Шайбоний Абу Ҳанифанинг йўлидан бориб шариат ҳуқуқ нормаларини назарий томондан асослаб тизимга солади, қиёсни татбиқ қилади. Яъни Қуръон ва Суннада бўлмаган масала қиёсда таққослаш йўли билан ҳал қилинган.\nАллома ислом ҳуқуқшунослигида истиҳсон (бир нарсани яхши деб ҳисоблаш) тамойилини ишлаб чиқди. Маҳаллий ҳуқуқ нормаларини ҳуқуқшуносликка татбиқ қилишнинг назарий асосларини ривожлантирди. Шариат ҳуқуқшунослиги тизимини яратишда Қуръони карим ва исломда мусулмонлар учун ибрат ҳисобланган Ҳадиси шарифни асос қилиб олади.\nАбу Ҳафс Кабир Қуръоннинг ҳуқуқий нормаларини ҳаёт билан боғлади. Бу даврда Араб халифалиги ҳудудида турли халқлар яшар эди. Ўз ўзидан маълумки, уларни бир хил қонун ўлчовда сақлаш яъни ҳамма жойда ягона қонун жорий қилиш мумкин эмас эди. Турли синф ижтимоий гуруҳларнинг вакиллари ҳадислар тўқиб, уларда ўз манфаатларини ифодалашга уринар эди.\nШунинг учун Абу Ҳафс Кабир Абу Ҳанифа йўлидан бориб, маҳаллий шароитга мос келадиган умумий шариат нормаларини ишлаб чиқади. Х аср тарихчиси Муҳаммад Наршахийнинг “Бухоро тарихи” китобида Имом Абу Ҳафс Кабир ўз даврининг фақиҳларидан биридир, зоҳид ва ҳам олим бўлган, дейилади. Абу Ҳафс Кабир ва ўғиллари Абу Ҳафс Сағир ташаббуслари билан Бухоро ва умуман Мовароуннаҳрда ҳанафия мазҳаби таълимотига асосланган маҳаллий ислом ҳуқуқшунослиги мактабига асос солинган.\nСуннийлик йўналишига мансуб бўлган, имом Абу Ҳанифа томонидан асос солинган ҳанафий мазҳаби қонунлари нисбатан юмшоқ ва мўътадиллиги, халқларнинг миллий анъаналари, урф-одатларини эътиборга олгани сабабли дунёда кенг тарқалган. Диёримиз мусулмонлари ҳам 14 аср мобайнида ҳанафийлик мазҳабига эътиқод қилиб келмоқда.\nАбу Ҳафс Кабир Мовароуннаҳрда нафақат фиқҳ илмининг, балки Бухоро калом (ислом фалсафаси, илоҳиётшунослик) мактабининг ҳам асосчисидир. У зотнинг Бухорода, қолаверса Мовароуннаҳрда ислом оламидаги салоҳияти ва нуфузи беқиёсдир. Абу Ҳафс Кабир Бухорода бир неча масжид ва мадрасалар қуриб, толиби илмларга фиқҳ, ҳадис, тасаввуф, ақида илмларидан дарс ўтиб, одамларда пайдо бўлган турли саволлар ва масалаларнинг жавобларини айтиб берар эди.\nАбу Ҳафс Кабир ҳанафий мазҳаби таълимотларини биринчи бўлиб Мовароуннаҳрга олиб келди. Унинг қўл остида кўпгина фақиҳлар ва олимлар етишиб чиқди. Тарихчиларнинг таъкидлашича, Бухорода илмнинг тарқалиши, имом ва уламоларнинг ҳурмат топишига сабабчи бўлган киши Абу Ҳафс Кабир бўлган. Абдулкарим ас-Самъонийнинг айтишича, Абу Ҳафс кўпгина фақиҳларни тарбиялаб, камолга етказган.\nАбу Ҳафс Кабир ҳанафий мазҳаби фиқҳининг Мовароуннаҳрда тарқалишида жонбозлик кўрсатган бўлса, унинг оиласи, хусусан, ўғли Фақиҳ Абу Абдуллоҳ Муҳаммад ибн Абу Ҳафснинг ҳам бу борада хизмати буюк бўлган. Шунинг учун ҳам уни Абу Ҳафс Сағир, яъни кичик Абу Ҳафс деб аташган.\nАбу Ҳафс Кабирнинг шуҳрати Бухорога, қолаверса, бутун ислом оламига тарқалади. Ҳатто, араб диёри олимлари бирор масаланинг жавобини топишга қийналиб қолишса, Бухорога Абу Ҳафс Кабирнинг олдига бир кишини юбориб, ўша масаланинг ечимини билиб олишар экан. Абу Ҳафс Кабирнинг шарофатларидан Бухорода фиқҳ шу даражада ривожланадики, Бухоро фақиҳлари ислом оламининг асосий шаҳри Бағдод фақиҳларидан устун бўлганлар. Наршахийнинг таъкидлашича, одамлар Бағдоддан қайтган пайтларида Имом Абу Ҳафс ал-Кабир ал-Бухорийдан бирор масалани сўраш учун ҳам келардилар. Имом Абу Ҳафс ал-Кабир улардан ажабланиб сўрарди: “Нима учун Ироқ олимларидан сўрамадингиз?” Унга жавобан: “Улардан сўрадик, лекин улар жавоб беролмадилар, Ироқ олимлари “Бухорога бориб, Имом Абу Ҳафс ал-Кабир ё ўғиллари Абу Ҳафс ас-Сағирдан сўранглар, деб айтишди”. Абу Ҳафс Кабир бошлиқ Бухоро фақиҳлари фиқҳни чуқур биладиган ва кучли хотирали деб тавсифланганлар.\nЎша давр уламолари унинг илму фазлини баҳолаб, уни “Муаллими ислом”, яъни ислом динининг муаллими, унинг шарофати билан Бухорони “Қуббат ул-ислом”, яъни ислом дини гумбази ва у киши яшайдиган маҳалла дарвозасини “Ҳақ роҳ”, яъни ҳақ йўл деб аташган.\nАбу Ҳафс Кабирнинг шарофатидан сунний ақиданинг ҳанафия мазҳаби тез орада бутун Ўрта Осиё, қолаверса Мовароуннаҳру Хуросонга ёйила бошлади. Аҳолининг асосий қисми бу мазҳабга мойил эди. Бухорода ҳанафий мазҳаби алломаларининг кўпи пайдо бўлди, уларнинг бошида Абу Ҳанифанинг ўзининг шогирди Муҳаммад ибн Ҳасан аш-Шайбонийнинг шогирди – Абу Ҳафс ал-Кабир ал-Бухорий лақабини олган Имом Аҳмад ибн Ҳафс ал-Кабир ал-Бухорий турарди. Абу Ҳафснинг минглаб талабалари бор эди. Ҳорис ибн Абул Вафо ал-Бухорий ва ўғиллари Муҳаммад ибн Аҳмад ибн Ҳафс аз-Зибарқонлар ҳам шулар жумласидандир. Абу Ҳафс Кабир шогирдларининг дунё тан олган биргина ягона шогирдини эслаш кифоя. Бу муҳаддислар султони – Имом ал-Бухорийдир.\nАллоҳ таоло Имом Бухорийга ўткир заковат, кучли ёд олиш ва барча ишларни яхшилаб қилиш қобилиятини берган эди. Ушбу илоҳий неъматларнинг аломатлари у кишини кичиклик чоғлариданоқ кўзга ташлана бошлаган эди. Ўн бир ёшлик бола бўла туриб ўз устозлари Ад-Дохилийнинг хатоларини тузатишлари бунга далилдир.\nОтасининг дарсхонасида Абу Ҳафс Аҳмад ибн Ҳафсдан Суфённинг “Жомеъ” китобини тинглар эди. Абу Ҳафс ал-Кабир бир ҳарфда хато қилган эди, у қайтарди. Иккинчи марта хато қилган эди, яна қайтарди. Учинчи марта хато қилган эди, яна қайтарди. У бир муддат сукут сақлаб турди-да:\n“Бу ким?” деди.\n“Муҳаммад ибн Исмоил ибн Иброҳим ибн Бардизба”, дейишди.\n“Бунинг айтгани тўғри экан. Эслаб қолинглар! Албатта, у бир куни буюк Одам бўлади”, деди Абу Ҳафс.\nАбу Ҳафс Кабирнинг шарофатидан ислом дини таълимотининг равнақ топиши ва тарғиботининг кенгайиши боис кўп ўтмай, Бухоро шаҳри марказга айланди. Абу Ҳафс Кабир мадрасасидан жуда кўп етук фиқҳшунос олимлар, қозилар, авлиёлар, зоҳид имомлар етишиб чиқди. Шу боисдан IX асрдан бошлаб Бухоро “Қуббат ул-ислом” (“Ислом гумбази”) номи билан шуҳрат топади.\nIX–XII асрлар Шарқ уйғониш даври ва Ўрта Осиёда илму фан, айниқса фиқҳ илмининг ривожи учун олтин давр ҳисобланади. IX асрда Абу Ҳанифанинг мумтоз шогирди Муҳаммад ибн Ҳасан Шайбонийдан Ироқ йўналиши бўйича фиқҳ илмини ўрганган бухоролик фақиҳ – Абу Ҳафс Кабир ўз ватанига қайтиб, Бухорони фиқҳ илми марказига айлантирди ва кўп сонли шогирдлар тарбиялаб, камолга етказди.\nФиқҳ илми ўша асрда ўзининг ривожланиш палласига кирган эди. Мазкур илмни тўла эгалламай туриб, диний масалаларда ҳукм чиқариш мумкин эмас эди. Шу даврга келиб калом илми (теология) ҳам ниҳоятда ривожланган эди. Мовароуннаҳрда жуда катта каломчилик мактаби яратилиб, унинг асосчиси Абу Ҳафс Кабир Бухорий ҳисобланар эди.\nМазкур зот тўғрисида тарихий китобларда ҳам, турли диний тасаввуфий манқабавий асарларда ҳам жуда кўплаб маълумотлар учрайди. Абу Ҳафс Кабир Бухорийнинг илмий салоҳияти тўғрисидаги машҳур бир ривоятда айтилишича, араб халифалигининг вассали бўлган Бухоро шаҳрига халифаликнинг бош вазири ташриф буюради. Вазир келганда кун қорайиб кеч кирган экан. Бухоро шаҳри дарвозалари беркитилган бўлиб тонггача шаҳарга зоғ ҳам кириши ман этилган. Вазир дарвозабондан дарвозани очишни талаб қилади.\nДарвозабон бунга рози бўлмагач, у ўзининг халифаликнинг бош вазири эканлигини айтади. Шунда дарвозабон ислом динининг тиргаги ҳисобланган юртдан келган меҳмонга шундай дейди: “Мен сенга бир савол бераман, агар сен ҳақиқатдан халифаликнинг вазири бўлсанг, мазкур саволга жавоб бера олсанг, сўнг мен дарвозани очаман”, дейди ва шундай савол беради: “Камоли иймон надур?” Вазир жавоб бера олмайди.\nТонг отиб вазир келганлиги маълум бўлади ва аркони давлат уни кутиш учун дабдаба билан дарвоза олдига келади. Шунда вазир дарвозабонни чақиртириб ундан берган саволнинг жавобини сўрайди. Шунда дарвозабон “Камоли иймон сабрдир” деганда вазир буни кимдан ўрганганлигини сўрайди. Дарвозабон фахр билан “Шайхимиз Абу Ҳафс Кабирдан” дея жавоб беради. Ва вазир Сомоний подшоҳ билан Абу Ҳафс Кабир ҳузурига борган экан.\nАбу Ҳафс Кабир нафақат фиқҳшунос, ҳадисшунос, илоҳиётшунос олим, балки у халқпарвар ҳомий ҳам бўлган. Унинг халққа шафқати шунчалик бўлганки, бир йили Бухорода қимматчилик пайтида у бир харвор буғдойни 100 динорга сотиб олиб, 90 динорга сотган экан. Охири ҳазратнинг кароматидан бир харвор буғдой нархи 10 динорга тушибди. Инсонларга манфаат етиши учун у ўз хазинасини ҳам сарф этибди.\nҲазрати Имом Абу Ҳафс бир хонақоҳ бино этмоқчи бўлдилар ва бунинг учун 80 минг динор вақф этишни ният қилдилар. Бироқ истихора ва машварат айлаб айтдиларки, мен мутаваллийнинг вақф шартларига хилоф иш тутишидан қўрқаман. Қиёматда эса унинг азобга тушишини хоҳламайман. Алқисса, хонақоҳ қурилишининг барча сарф-харажатига тенг бўлган 80 минг динор қимматдаги ер ва мулкни фақирлар, ғариб ва толиби илмлар, уламога садақа сифатида бўлиб бердилар.\nТарихчилар ислом маданияти тарихидаги биринчи тизимли мадраса ҳ.459 /м.1066 йили салжуқий вазир Низом ул-Мулк барпо этган Бағдодда бўлган дейишади. Аммо манбаларда Бағдод мадрасасидан тахминан бир аср аввалроқ Бухорода тизимли мадрасалар бўлганлигини манбалар исботлайди.\nУ Абу Ҳафс Кабир мадрасасидир. Бухородаги энг қадимий олий ўқув юрти, 800-810 йиллар атрофида асос солинган. Илмий фаолиятига ҳозир 1220 – 1210 йил тўлди. Унда машҳур имом Бухорий ҳазратлари ҳам таълим олган. IX – Х асрларда кўплаб йирик таниқли олимлар шу илм даргоҳида ўқиган. Мадраса билан боғлиқ айрим тарихий ёдгорликлар сақланиб қолган. Айримлари таъмирланган. Шўролар инқилобига қадар дарс ўтилган.\nКалобод (Гулобод) мадрасаси. Бу мадраса ҳам юқоридаги мадрасанинг тенгдошидир. Унда ҳам Имом Бухорий ва кўпгина машҳур тарихий шахслар таълим олган. 1980 йилларда биноси сақланиб турган. IX аср бошида (800 – 810 й.) қурилган. «Арслонхон», «Хон мадрасаси» номлари билан ҳам шуҳрат қозонган. Шўролар инқилобига қадар дарс ўтилган.\nҒарибия мадрасаси. ХХ аср бошларигача ҳам Бухоро олимлари «Калобод қадимийми ё Ғарибия» деб баҳс юритиб келишган. Шу каби маълумотларга кўра, мазкур олий ўқув юрти ҳам IX аср бошида тахминан, 800 – 810 йилларда қурилган. Шўролар инқилобига қадар дарс ўтилган.\nФоржак мадрасаси. У тўғрисидаги дастлабки маълумот Наршахийга тегишлидир. У ҳам тахминан, IX асрда Самарқанд дарвозадан чиқиладиган йўлда қурилган. Бухоронинг энг қадимий мадрасаларидан бири эди. Милодий 937 йили май-июнь ойида ёниб вайрон бўлган. Кейинчалик мадраса қайта таъмирланади. XIII асрда унда мударрис Масъуд Имомзода дарс ўтган. Биноси сақланмаган.\nИсломнинг узоқ минтақаларидаги толиби илмлар бу мадрасада таълим олишни орзу қилган. Мазкур мадрасада Абу Ҳафс Кабир, ўғли Абу Ҳафс Сағир (Абу Абдуллоҳ), неваралари Абдуллоҳ ибн Муҳаммад фиқҳ, ҳадис, калом, тасаввуф каби илмлардан сабоқ беришган. Манбаларда Имом Абу Ҳафс Кабир Бухорий бомдод намозидан кейин одамларга дарс берган деб қайд этилади. Абу Ҳафс Кабирнинг аёллари ҳам йирик фиқҳшунос олима бўлиб, аёлларга сабоқ берганлар. Аллома баъзи масалаларда қийналган пайтлари уларни ҳал қилишга аёллари кўмаклашган.\nМанбаларда ёзилишича, X асрнинг таниқли қозиси Абу Бакр Муҳаммад ибн Аҳмад ибн Али ибн Шоҳивайҳ Бухорога бориб “Абу Ҳафс ал-Кабир” мадрасасида таълим олган. Яъни мадраса бу санадан олдинроқ ҳам бўлган. Наршахий “Кулар Текин мадрасаси”ни зикр этади. Кулар Текин хуросонлик Муқанна инқилобчиси саркардаларидан биридир. Бу тахминан ҳ.163/м.779 йили бўлган. Бу бизни VIII аср ўрталарида Бухорода масжиддан мустақил тизимли мадрасалар бўлган, деган фикрга олиб келади. “Равзат ул-жаннот” (“Жаннат боғлари”) китоби муаллифи Ал-Хавонсорийнинг қуйидаги гапи фикримиз далилидир: “Биринчи қурилган мадраса Бухорода бўлган”. Шунингдек, бу фикрни ислом мадрасалари тарихини ўрганган ироқлик профессор Ножий Маъруф ҳам бир неча китобида маъқуллайди.\nМадрасалар нафақат илмий муассаса, балки узоқ ўлкалардан келадиган олим талабалар учун маскан ҳам бўлган. Имом Абу Ҳафс ал-Кабир ал-Бухорийнинг мадрасаси ислом оламининг турли ўлкаларидаги олимлар ва толиби илмларнинг орзу қилган мадрасаси бўлган. Бу мадрасаларнинг Бухородаги одамлар ва унга қўшни давлатлар орасида исломни ёйишда ҳиссаси беқиёс бўлган.\nЮқорида баён этилганлардан шу нарса аёнки, VIII–XI асрларда Бухорода илм-маърифат гуллаб яшнаган. Ана шу муқаддас заминда бунёд бўлган илм, маданият ва маънавият гулшанида бир-биридан улуғвор даҳоларнинг камол топгани, фан оламининг улкан чинорлари осмон қадар юксалгани тасодифий ҳол эмас, балки табиий бир жараён ҳосиласи эканидан далолат беради.\nАбу Ҳафс Кабир – Имом Ҳожатбарорнинг Бухорода туғилиб, ислом оламига шу заминдан танилгани, унинг ибратли ҳаёти, бой диний ва маънавий мероси ҳам бу тарихий жараёндан истисно эмас.\n2022 йили Абу Ҳафс Кабир Бухорийнинг вафотига 1190, 2023 йили эса таваллудига 1255 йил тўлади.\nТаклифимиз шундан иборатки, ё ана шу таваллуди, ё вафоти санасини халқаро миқёсда кенг нишонлаш ‒ лозим.\nШундай қилинса, аввало, ўзимизда, қолаверса, жаҳон миқёсида улуғ аллома ҳаёти ва фаолиятини кенг ва чуқур ўрганиш, меросини тўплаш ва нашр қилиш, унинг ислом цивилизацияси равнақига қўшган муносиб ҳиссасини ҳар томонлама кўрсатиш имконияти пайдо бўлади.\nАгар шу санани нишонлаш тўғрисида тегишли қонуности ҳужжати қабул қилинса, давлат гранти асосида илмий экспедиция уюштириб, алломанинг жаҳон китоб хазиналарида сақланаётган асарларини топиб келиш, ўрганиш ва нашр этиш имкони юзага келади ҳам.\nБугун буюкларимиз билан фахрланишимизнинг ўзи етарли эмас. Уларнинг меросини ўзлаштириб, ҳаётимизга жорий этишимиз ‒ зарур. Ислом оламида турли-турли ғояпарастликлар кўпайиб, ҳатто, залолатга бошловчи ҳар хил оқимлар пайдо бўлган бугунги мураккаб мафкуравий вазиятда Абу Ҳафс Кабир Бухорий таълимоти бизни тўғри йўлга бошлаши ‒ тайин.\nДругие материалы в этой категории: « Меҳр улашиш тадбирлари республикамиз бўйлаб давом этмоқда\tУсмон Қуръони ҳақидаги фильм премьераси Тошкент кинофестивалида ўтказилади »


Мексикалик муҳожирларнинг ватанларига юборган пул жўнатмалари ҳажми 6 млрд доллардан ошди\nХорижда яшаб, ишлайдиган мексикаликларнинг жорий йилнинг 1-чорагида ватанларидаги яқинларига юборган пул жўнатмалари ҳажми 6,21 млрд долларни ташкил қилди. Бундай маълумотларни Менксика банки келтирди. Банк маълумотларига кўра, бу кўрсаткич ўтган йилнинг шу даврига нисбатан 8,6 фоизга ошган.\nПул жўнатмалари билан боғлиқ операцияларнинг катта қисми электрон жўнатмалар ҳисобига тўғри келган. Бундай йўл билан Мексикага 6,08 млрд доллар жўнатилган. Почта пул жўнатмалари ҳисобига 43,3 млн долларгина тўғри келган ва бир йил аввалгидан 39,7 фоиз камроқни ташкил қилган. Пул жўнатмасининг ўртача миқдори 293 долларни ташкил қилган.\nАҚШда 12 млн га яқин мексикалик фуқаро яшаб, ишлайди. Уларнинг катта қисми қурилиш, хизматлар кўрсатиш ва қишлоқ хўжалиги соҳаларида фаолият юритади. Мексика ташқи ишлар вазирлиги маълумотларига кўра, АҚШда 33,5 млн га яқин мексика миллатига мансуб одам яшайди, уларнинг АҚШ иқтисодиётига қўшаётган ҳиссаси ялпи ички маҳсулотнинг 8 фоизга яқинини ташкил қилади.